url: =AH 5: Tavuan Puakim (Azom) - Zomi Adventist Innkuan\nKiteenna Tau Panin\nKhatsimin Sepding Tavuan Nei.—Deih kibangin akigawm nupate in zia le tong kibatlohna nei in tavuan zong kibanglo ding hi. Nasep tuak zong neiding uha, ahizongin numei pen ana sep zah tawh kituakin itding, hi lo hi. Amau pen vanpua ganhing hilo hi. Zi in lawm ahihna tawh apil apasal tung leh innsungah thupha tung sak ding hi. Akalsuan sialin “Hihpen numeite dinmun mah ahi hiam?” ci in kidong den ding hi. “Bangci bangin innsung kahuzaapna pen Christ tawh kibang ding hiam?” Pasal in zi’ nasep pakta ahihna kilangsak ding hi.1\nZi in pasal zahtak ding hi. Pasal in zi pen it leh thupi ngaihsut ding hi. Kiteengin akigawm bangun Christ upna ahzong pumkhat suak ding hi. Tua pumkhatte in Christ’ thu sinkhawm leh Khasiangtho sungah atualbialkhopna uh sangin bangin Pasian lungkim sak zaw diam?2\nPasal naneihma in bangkua ah sepding naneihloh banglo-in tu-in sepding nanei ta hi. “Migitna, lungnem na, ziadamna, lungduainate silh un.” “Christ in eite hong it mah bangin itna tawh nungta un.” Anuai a thuhilhnate simpha in: “Zi aw, Topa tungah na ki-ap bangin napasal tungah ki-ap in. Ahangin Christ in pawlpi lutang ahihbangin pasal in zi’ lutang hi. Tua ahihmanin pawlpi in Christ tungah to akaai bangin na khempeuhah zi in pasal thudot hen. Pasalte aw, Christ in pawlpi it in anuntakna apiak mahbangin na zite uh it un.”3\nPasian in Evua Ahilhna.—Tu-a kipanin dahna leh natna-in Evua luai tading hi. Topa in, “Na lunggulhna-in napasal hiding, amahin nang hong ukding hi.” Piansak lain Pasian in Adam tawh kizakim in amah bawl hi. Pasian’ ki-itna thukham tawh kituakin Pasian’ thu mang hile-uh, amau gel kithutuak kinken ding uha, ahihhangin mawhna in ki uitui lohna piang sak ta hi.\nTu- in khat zaw zawin khat tungah tokaaina bek tawh kithuhualna kingah kik thei bekding hi. Mawhna abawl masa pen Evua hia, apasal ukna athuak kul ta hi. Pasian lamlahna langpanin Evua in apasal kiang panin paikhia ahihmanin ze-etna hong tuak hi. Ama’ zolna tawh Adamin mawhna abawl manin tu-in apasal ukna nuaiah lut hi. Mawhna ah akia lei mite in Pasian’ thukham thupi ngaihsut uh hileh, hihin mawhna hanga thupiang ahihhangin, thupha sanna-in piangding hi. Pasalin thuneihna zang khialzel a, numei tampite in thangpaihna leh vangik puak lawh uh hi.\nEden huan sungah Evua in Adam kiangah omin ngaihmuang kisa hi. Khangthak numeite in zong Evua mahbangin Pasianin apiaksa dinmun la-in asangzaw tum le-uh, aniamzaw dinmunah kiasuk ding hi. Pasian’ ngimna bangin inn nasepte maitai takin asem hithiat nuamlote tungah tuabang kiatna atung ding ahi hi.4\nZite in Ukna Mang; Pasalin It.—Akidong zel thu ah, “Azi in amimal deihna anei thei ding hiam?” Laisiangtho in teltakin agenna ah, pasal in innkuan lutang hi, ci hi. “Zite, pasalte’ ukna mang un.” Hih thupiakna hihlai ah dinkhawl hileh, numeite dinmun pen enhuai hetlo hi. Thu tuamtuam panin ahaksa leh sittelnapi khat hia, kiteenna tawmzaw hileh amaute adingin tangzang zaw ding hi. Ka pasalin “zite, pasal’ thu mang un” cih simin tawp hi. Azom sim lengh, “Topa maiah akilawm bangin” naci hi.\nZi in Pasian kihtakna leh aminthanna amitsuan kinken dingin Pasianin ngen hi. Tokaaina taktak pen Jesus Christ tung bekah hiding hi. Amah in mongneilo Ama’ nuntakna tawh man pia in honglei zo hi. Thu siangtho theihna Pasianin amah piakhin a, atheilo kineihin palsat theilo hi. Ama’ mimal hihna apasal sungah amangding hilo hi. Ahangin tua mimal pen Christ in aleisa ahi hi. Na khempeuhah pasal’ deihdeih in nungta ding, cihpen mittaw thumanna ahi hi. Satan’ kol panin suahtakna angahkhin ahihmanin tuabangin amimal mansuah leh apumpi leh akha suplawh ding hi. Zi kiangah ading pasal sangin asangzaw KHAT om hi. Tua in a Honpa hia, apasal tungah akiapna pen “Topa’ deihna tawh kituakin” kipia ding hibek hi.\nPasalte in akipum ap dingin zite anget ciangin, innkuan sungah zite in thuneihna khat zong neilo hi, ci-a atangko ahi hi. Tua in Laisiangtho tawh kikelki in zite akoih uh ahi hi. Hihbangin Laisiangtho akhia hilengh, kiteenna ie ngimna apalsat uh asuak hi. Pasal in avek in thu neiding, cihpen khialhna ahi hi. “Pasalte, na zi uh it un, leh thangpai sak kei un.” Banghangin pasal in azi tungah thangpai ding hiam? Mawhna tawh akidim leh khialhna tampi bawlin pasalin azi amuh lehzong, thangpaihna in siatna damsaklo ding hi.5\nPasalin Christ’ Thu aman bangun Zite in Mang hen.—Pasian’ lampi kikepsaklo ahihmanin pasalte in azite tungah bawlsiam lo uha, Pawlpi tunga Christ ie lungsim zong kilak thei lo hi. Zite in pasal cih khempeuh azuidingin pasalte in lamen uh hi. Innkuan makai ahihna uh tawh pasal in zite aukcip dingin Pasianin ngimna neilo hi. Christ tungah aki-ap zolote in zi tungah thunei theilo ding hi. Amah in agilo, angoltol, akitom thei, angsung thugen, alungtom khat in pasal in zi’ lutang hi, zi in pasal thu khempeuh mang hen, ci kei hen. Amah in Topa hilo hi. Pasal taktak picing zolo hi.\nEphet laikhakna sunga bangin pawlpi leh Christ kizopna ah pasal dinmun lim tawh kilak hiam?. Pasal in innkuan ading honpa hiding hi. Pasal in mipi takin, Pasian piak picinna tawh, azi leh atate asangkhan ngam hiam? Ama husa nazak ciangin asiangtho anamtui hiam? Jesus Christ ie hong itna ah akilam nuam takpi hiam? Tua zia leh tong innsungah te’ng sakin, athuneihna azang ngam hiam?\nPasal leh pa tekin thulang theihlo in, Christ ie kammalte atheidingin asin hiam? Thuneih nopna hangin zite anuaiah apumkoih ahi hiam? Kalani singkhuam mitsuanin enlengh, innkuan sungah “pasalte aw, Christ in pawlpi it-in apumpi apiakkhia hi, akammal tawh hahsiangin asawpsiang bangin nazite uh it un.” Jesu in Khasiangtho tungtawnin aitte ahong sawpsiang nadingin leh mawhna namcin leh mawhna huzaapna panin ahong kep nadingin singkhuam tungah hong kikhai hi.6\nKithuakzo Kimding.—Eite in Khasiangtho ihneih keileh innkuan sungah kithuhualna omlo ding hi. Zi in Christ ie lungsim aneih leh akampaute kidawm dinga, alungsim kiuk dinga, thumangin, sila bangin kingaihsun tuan selo in, pasal’ lawm bang ahiding hi. Pasal in Pasian’ sila ahileh, azi tungah kitosak loding hi. Ngoltol in thumanna siik loding hi. Kinluatna tawh zong innkuan kingai zo ding hituanlo hi. Pasian’ Khasiangtho innah teeng hileh vantung tawh akibang inn hita hi. Akhial aom leh adangte in Christ bangin kithuakna zangdinga, vot takin kaikhialo ding hi.7\nNumei ahia pasal ahizongin khatmahin innkuan ukna tuh kei hen. Na deihna azuidingin kuamah aana sawl kei un. Hihbangin gamta in, itna sungah kiom veve theilo hi. Migi in, lungduai in, thuakin, telsiamin, zia dam in. Kiteenna kamciam napiaksa bangin Pasian’ hehpihna tawh khat leh khat lungnopna na kipia zo thei uh hi.8\nPhaltakin Kimang un.—Kiteenna ah numei leh pasalte-in aki-uklo bangin gamta thei uh hi. Pasal in adeihna atuam, zi in zong atuam in, akizui nuam omlo tuak hi. Hihbang thu aomnaah lungnoplohna piang pen hi. Khat thu khatin manding hoih hi. Adeih bang tuakin akipei le-uh lungnopna om thei lo hi.9\nNumei leh pasalin Jesu kiangah kiniamkhaitna leh lungnemna asin khit naikei uhleh naupangte in apulaak theih zel mahbangun amau’ thu bek thu sathei uh hi. Aki-uklo, alungsim khauh zaw zawin uk nuam ding hi. Tuabang mi in Paul kampau sim hen: “Ka neu lai in, naupang bangin kapau a, naupang bangin kathei hi, naupang bangin thu kangaihsun hi: ka uham ciangin naupannate ka paai hi,” ci hi.10\nInnkuan Haksatnate Bulhkikna.— Zi leh pasalte in inn nasepte hawmding akilungkim phial uhzongin Pasian tungah akipiak zawh kei uhleh innkuan haksatnate bulhtuah kikding haksa hi. Utna akibanglo inn sungah ki- it in kilen dending, cih ahitheilo thu ahi hi. Bangkua sung vai khempeuh ah nakilungtuak ding uh hi. Zi in Christian ahihleh apasal tawh akibangin utna kibang ding hi, banghanghiam, cihleh pasal in innkuan lutang ahi hi.11\nAkitumkak Innkuan Thuhilhna.—Nalungsim maanlo hi. Dinmun khat nalak ciangin thu saikak lopi-in, nangthu mah tuktehin omsuak lecin bang piang thei ding, cih ngaihsut kikna na nei kei hi. Tua banah na nazi in nang’ ngaihsut banglian apom lohlam natheih ciangin thungetna leh na kampaunate tawh namelh mang hi. Na zi ngaihsutnate upa lungsim tak tawh theihpih leh ziadam takin pelh bawl sangsikin nakibatlohna munte mah genkik kikin, nakimah aomte zong awlmawhlohin maan na kisa teltal hi. Midangte zong nanga tawh kibangloin angaihsun theih dingin thu napia kei hi. Hihbang te in Christian kung pana agah hilo hi.12\nSanggamnu sanggampa, Jesu alut theih nadingin na lungsim kongkhakte hong un. Na kha biakinn sungah sam un. Kiteenna sung alut khempeuhte’ adongkhak nate panin na gualzawh nadingin khat leh khat kihuh un. Na gualzawh nadingin nasia takin Satan tawh na kido kul ding hi. Hih galsimna ah Pasian’ huhna nadeih leh na nih un kipawl un. Siatna apau na mukte cip unla, akisap leh khukdinin, “Topa, ka kha ie gal hong do sakin,” ci in.13\nNa Sung uha Christ in Pumkhatna Piangsak.— Pasian’ deihna apicin leh, zi leh pasal in kizahtak tuak ding hi. Itna leh kimuanna nalamkik ding uh hi. Innkuan ie kilemna leh kipumkhatna asusia thu peuhmah nasikcip ding uha, migitna leh itna na iplah ding uh hi. Lungnem, thuakzo, leh itna apulaak zote’ tungah tuabang lungsim mah kilang kik ding hi. Khasiangtho aom ciangin kiteeng dinga kilawm kisaklohna thu gennate beiding hi. Christ, aminthang lametna, note sungah aom leh innsungah kipumkhatna leh ki itna om ding hi. Zi’ lungsungah Christ ateen leh apasal’ sunga aom Christ tawh kithutuak ding hi. Jesu pai-a, Amah a-itte om nading abawl innpi ah ateeng khawmdingin na hanciam khawm ding uh hi.14\nKITEENNA: SEP LEH NGAH DING\nJesu in hong Tolten Saklo.—Kiteenna in Pasian piak thu siangtho hia, Ama thukhunte in hu-in adal hi, cih aumte-in ngaihsutna tawh aki ukding uh ahi hi.1\nJesu in zi aneilo dingin kuamah thupia lo hi. Kiteen kizopna asusia dingin Amah ahong pai hilo hi. Asanglap ding leh apiancil bangin aguang kikdingin hong pai hi. Itna leh angsung khualna aomlo innkuan kizopna amuh ciangin Jesu lungdam hi.2\nKiteenna in Siangtho leh Thu tawh kituak.— Nek leh dawnna ahia kipi kiteenna in mawhna hipah lo hi. Noah hun in kiteenna kiphal a, tu-in zong kiteen ding kiphal hi. Thu tawh akituak kiteenna in hoih takin kizangin, uang takin kizang kei peuh leh, thu hoih ahi hi. Ahizongin Noah hunin Pasian kolo ahihkei leh Pasian makaihna zong masa lo-in mite in kiteeng uh hi.\nMihing kizopnate in akikhel kinken thei thu hia, ih gen ihhawmnate ah puahphat ding kisam hi. Noah hunin kingaihna akiphal hangin a uangin akizat ciangin Pasian’ maiah mawhna suak hi. Hih leitungah zong mitampite in anuntakna uh mansuah uh hi. Kiteenna leh kiteen kizopna ngiat ah lungtung uh hi.3\nKiteen kizopna in siangtho hi. Tuhun ciangin kiteenna paulamin mite in mawhna namkim bawl uh hi. Kizang khial ahihmanin thu palsatna suak hi. Ni nuanunga akilangding lim hong suak hi. Noah hun lai in kiteenna mawhna natun uh hi. Asiangtho kiteenna ie pianzia ihtheih ciangin leh kiteenna ie ngetnate kitel ciangin, Vantungin hong thukim ih hi. Tua panin aki teeng nihte in lungnopna kingahdinga, Pasian kipahtawi ding hi.4\nKiteen Kizopna ah Ngahding.—Christian hi-ing acite in kiteenna pan akingah hamphatnate leh gamtat nading asiangtho thukhun bulpite ngaihsut ding ahi hi.5\nThu tuamtuamte ah nu leh pate mahmahin kiteenna zangkhial uha, aganhing lungsim uh punsuah uh hi.6\nUangtatna Pelding.—Thu tawh akituak khat pen a uanga zatna in mawhna lianpi ahi hi.7\nNu leh pa tampite in kiteenna panin theihding tampi sinkhialo uh hi. Satanin hunla in amaute’ lungsim leh a nuntakna uh aukcip ding kidal khollo uh hi. Kiteenna nuntakna uangtakin azat lohdingin akikhal dingin Pasianin angetlam mulo uh hi. Mitawmte bekin ci-le-sa deihna ciangtanding pen biakna thuzuihna khat in sang thei bek uh hi. Amaute deihteelnate leh nupa omkhopna utut a zatding hizaw, ci in kithukim lai uh hi. Pasian bia akisa numei pasal tampite in amaute nuntakna athanem sak leh pumpi khempeuh asusia thagumte pangzatna ahi uangtaka nupa omkhopna nei uh hi.8\nKei-Nialna leh Kidekna Galvil Kammal Hiding.— Piangsakpa’ na ihsep nadingin pumpi leh lungsim thate ahoihpenin ihkepna in Pasian ahong piak tavuan khat ahihlam mikhempeuhin atheihding kadeih hi. Christian ahi zi-in apasal ganhing lungsimte atho sak thei kammal leh mithekte kidawm hen. Hih vai adingin tha azangdingin mitampite in tha neilo uh hi. Akhangno hun panun akhuak uh thazawm sak uha, ganhing lungsim alungkimsak nadingin athagum uh hupkang uh hi. Kiteenna ah kei-nialna leh kidekna in galvil kammalte hiding hi.9\nLungsim asiangthoa kepding leh pumpi acidam dingin kepna in Pasian hongsawl tavuan ahi hi. Tua hileh Pasian adingin picing nasep ihsem dinga, mihing pihte adingin phattuamna ihbawl zo ding hi. Sawltak Paul in: “Ci-le-sa lunggulhna azuilo dingin asithei napumpi sungah mawhna ki-uk sak kei-in.” Tuabanah, “Zawhna angah dingin ahanciamte in nakhempeuhah akidam uh hi.” Christian akici khempeuhte ahong hanthotna ah, “Pasianin asaan theih anungta biakpiakna” napia un, ci hi. “Mi khat peuhin kei kiangah Amahmahin midangte tungah thuhilh napi amahmah paihkhiat ding lakah kihel hilo hiam, ahongcih loh nadingin ka pumpi ukna nuai ah kakoih hi” ci lai hi.10\nAma ommawh thoih nadingin azi vanzatin zatna in ki-itna siangtho hanga gamtatna hilo hi. Tua in ganhing lungsim zongsatna ahi hi. Mihing tawmte bekin Sawltakpa genbangin itna pulaak uh hi: “Pawlpi in siangtho in mawhbanna aomloh nadingin ahahsiang, asawpsiang nadingin Christ in anuntakna piakhia in Pawlpi a it hi.” Pasianin kiteenna ah akipulaak ding siangtho acih ki-itna nam-in hihbang ahi hi. Itna in siangtho a, asiangtho thukhun ahi hi. Ahihhangin ci-le-sa lunggulhna in kidam ding ngaihsun lo-in, ngaihsutna tawh ki uk nuamlo hi. Nungzui thupiang dingte mu theilo hi. Hih sem lengh bang piang ding, cih ngaihsutna neilo hi.11\nBanghang Satanin Kidamna Thanem Sak.— Satanin kiteenna tawh kizopna alutte lakah siangthona tuktehna piciang khiam nuama, kidamna thanem sak nuam hi. Amahin ganhing lungsim khang tektek leh khalam siangthona kiamsuk ahihlam thei hi. Eite’ khalam adingin bangmah hong awlmawh saklo hi. Suan leh khakte tungah amuhdah huai ama lim sutna hong khencip nuam hi. Nu leh pate zia leh tong tungah ama zia leh tong ahong khensak sangin khangthakte tungah khen nopzaw sa hi.12\nUangtatna Thaman.—Numei pasalte aw, ni khatni ciangin ci-le-sa lunggulhna leh lungkim sakna ie thaman na mu ding uh hi. Apualam ah mite bangmahin ganhing lungsim zia le tong kimu thei hi.13\nGanhing lungsimte nakhalloh ciangin bang piang hiam? Pasian’ vantungmite ukna mun na lupna khan uh thanghuai tatnate hangin asiangtho lo suak hi. Azum huai ganhing bang tatna in pumpi uka, pumpi in kisia in, akihhuai natnate piang sak hi. Thupha dinga Pasianin ahong piak tu-in samsiatna na suak sak uh hi.14\nUangtakin nupa omkhopna in agualzo biakpiaknate hoihtakin susia a, pumpi bup tha aguanding khuak sunga nate hong lakkhiat sak ahihmanin thagumte bei sak hi. Hih pumpi suksiatna ah numei khatmahin pasalte huh ding hilo hi. Itna taktak apasal tungah aneih leh kha tawh anungta ahihleh, hihbang sep pih lo ding hi.\nGanhing lungsimte kizang semsem leh khauhpai tekteka, alunggulhna in ngongtat samsam hi. Pasian akihta numei pasalte in khanglo ta un. Christian ka hi, aci mitampite amaute kidam zawhlohna hangin khuak leh theihna sazangte sihsuah uh hi.15\nPasalte in Theihneih ding.—Pasalte-in kidawm, awlmawh, omden, thuman, leh hehpih theiding hi. Itna leh hehpihna lak ding uh hi. Christ ie thuhilhnate zui uh hileh, amaute’ itna in ganhing tatlo dinga, amaute pumpi leh azi’ pumpi susia lo dinga, azi zong natna sia ngahsak loding hi. Ganhing bang lungsim lungkim sak nawnlo dinga, kazi in kacih bangbangin amang ding ahi hi, cilo ding uh hi. Pasal’ lungsim picing hileh, alungsim siangtho in, Christiante neih dingdan mahin angaihsutna kisanglap hileh, kiteen kizopnaah kilang ding hi. Amahin Christ sunga lungsim nei hileh, pumpi asusiapa hiloin, ziadam itna tawh asangpen Christ ie tuktehna cingding hi.16\nMuanlohna Alutciangin.—Azi-in apasal ie ngetna bangbang zuiin, pasal’ ganhing lunggulhnate alungkim saknaah azi it takpilo ahihna kilang hi. Zi in tuabangin azuihna tawh apasal mitah numei manphatna kimansuah hi. Asangna panin azi akikaihkhiat mu a, atuah peuhpeuh tungah cingh ding hi, ci hi. Azi’ sianthona, tawlna, leh aom kinkenna muanglahin, hell meikuang bang ganhing lunggulhna alungkim sak dingin numei dang azong ding hi. Pasian thukham zong kin nawnlo hi. Hih mi in ganhing sangin sia zaw hi. Mihing pumpi apua dawi ahi hi.\nAsiangtho, amaan, asaang thukhunte tawh kilawmta lo hi. Zi inzong apasal haza leuleu a, numei khat peuh mu leh keimah bangin luppih pah ding hi, ci hi. Pasian leh lungsim ciimna tawh apasal ki uklo ahihlam mu a, lunggulhnate in hih nupa kidalte balkekin Pasian’ zia apua pasalin ganhing lungsim ie sila asuak ta hi.17\nManzawhding Hilo Kikutna Buaina.—Tu-in dotding thu in: Akidaamlo ganhing banga ngetna ahihlam athei azi in mangmang laiding hiam? Agamtatna in pumpi susia in sianthona leh pahtawina tawh pumkhat asuahna suksiat sak hi. Hih pumpi asiangtho anungta biakpiak nadingin zat ding hoih zaw hilo hiam?\nNuntakna leh cidamna asiat dongin pasal ie lunggulhnate lungkim sakna in itna siangtho hilo hi. Zi in itna maan leh ciimna aneihleh apasal ie ganhing lunggulhnate aheikhiat nadingin, asang asiangtho khalam ngaihsutna ah makaih ding hi. Akisap leh kiniamkhiat takin leh ngaihna takpi tawh, anuam keiding ahizongin, nupa omkhopna uangtatna tawh kapumpi asia sakdingin hong mangzo keng, acih ngam ding kisam hi. Ziadam takin, ka pumpi amasa penin Pasian zat ding hia, nang deihna amasa ding hilo hi, ci leh Topa maiah thukhen ni ciangin maipha ngah zaw ding hi.\nAngaihnate zi in sanglapto hileh, numei ahihna vang kemin siangtho in nungta hileh apasal zong ama hangin kihonzo ding hi.Nasep nih sepkhat in asep kul ding hi. Hihthu ah, pilna leh lungduaina lo-in bangmah kivaihawm theilo hi. Kha lungsim khauh ding leh innbul ding kisam hi. Thungetna panin hanta leh hehpihna kimu ding hi. Lungtang auk ding pen itna maan hiding hi. Pasian itna leh pasal itna tung bekah kizekkhiatna maan paikhia ding hi.\nZi in pasal zatdingin apumpi leh alungsim apiak ciangin na khempeuhah thu amanna tawh alungsim siangtho, avang, leh numei khat ahihna amansuah hia, pasal dinmun asanglap sak nading hunpha amansuah ahi hi. Pasal lungkhauhnate anip sakding hia, zi ie asiangtho huzaapna in apasalin alungsim ukin, akha mi suah nading makaih ding hi. Anupa un Pasian’ zia leh tongte pua in, leitung duhnate panin suahta ding uh hi. Tua huzaapna in ganhing lungsim panin Pasian phawkna lungsim lamah asanglap thei huzaapna lian nei hi. Pasal alungkim sak nadingin ama dinmun ngiamah tuahsuk hileh pasal itna in ganhing bang itna thukhun ah kibulh ahihmanin tuain Pasian lungdam saklo hi. Asiangtho huzaap apia dingin guallel ta hi. Phunna leh ciakna omlo-in pasal cihcih amanna tawh numei in pasal tunga apiak ding tavuan leh Pasian tungah apiakding tavuan atheihlohna kilang khia hi.18\nEite Pumpi-in Mantawh Kileizo hi.—Ganhing lungsimin pumpi sungah omin, pumpi tungtawnin na sem khia hi. “Taksa” ahihkeileh “ci-le-sa” ahihkeileh “ganhing lunggulhna” in akisia, mawhna akidim mihing aniamlam nuntakna pulaak a, taksa in Pasian’ deihna bangin gamtang zolo hi. Tua taksa leh alunggulhnate pen singkhuam tungah akhailum dingin hong kisawl hi. Bangci khaiding hiam? Mawhna ah zuidinga zolnate sisak in. Asia ngaihsutnate hawlkhia in. Ganhing bang ngaihsutna khempeuh Christ kiangah saltang hen.\nGanhing bang lungsim khempeuhte asang khalam vangliatna nuaiah lut sakin. Pasian itna bek piding ding hi. Christ bekin kuamah tawh kitanglo in lungsim tokhom tungah tu ding hi. Ih pumpite mantawh leisa van in ngaihsun in. Pumpi tunga khut leh khete zong dikna adingin khutzatte hiding hi.19\n(Khen 5na zo ta hang ei, zom lai ni maw)\nSee also GC 7: Rome leh Luther Kikhen Khiatna\nPrev post Kumkikna Lamen Innkuan – Khen Thumna (Azom)\nNext post KIDONA LIANPI: THUPATNA


timestamp: atn

url: =Aim For The Top!,Aim For The Top! 2,Winter On Fire: Ukraines Fight For Freedom,The Forger,グリザイア：ファントムトリガー The Animation スターゲイザー,Kabaneri Of The Iron Fortress,Phone Booth,The Phantom Of The Opera At The Royal Albert Hall,Into The Forest Of Fireflies Light,Star Wars: Episode Vii: The Force Awakens,Diancie And The Cocoon Of Destruction,Ikoku Irokoi Romantan,The Golden Age Arc Ii - The Battle For Doldrey,The Great Debaters,Star Vs The Forces Of Evil Season 1,The Land Before Time Ii: The Great Valley Adventure,Ali Baba And The Forty Thieves,Searching For The Elephant,Lovers & Movies,The Night Before,Top Wo Nerae! Gunbuster,Top Wo Nerae 2! Diebuster,Mùa Đông Rực Lửa,Kẻ Trộm Tranh,Grisaia: Phantom Trigger The Animation - Stargazer,Koutetsujou No Kabaneri,Bốt Điện Thoại,Bóng Ma Trong Nhà Hát,Hotarubi No Mori E,Chiến Tranh Giữa Các Vì Sao 7: Thần Lực Thức Tỉnh,Pokemon Movie 17: Sự Hủy Diệt Từ Chiếc Kén Và Diancie,Mối Tình Kỳ Lạ,Berserk: Ougon Jidaihen 2 - Doldrey Kouryaku,Những Nhà Hùng Biện,Chiến Đấu Với Cái Xấu Phần 1,Thời Đại Khủng Long Phần 2,Alibaba Và 40 Tên Cướp,Tìm Voi,Yêu Thì Xem Phim Cùng Anh,Đêm Trước Giáng Sinh,


url: =Tulaai leitung Thuthang Tuamtuam Updates September 15, 2014 :: ZOMI DAILY\nposted on 16 September 2014 at 6:51 am Lomkholna: Khawmpau, Myanmar, News, World, Zomi\n· Kumsim a kibawl den ahi International Festival (Leitungbup Khuadopawi) Bowling Green,Kentucky khuapi ah ongtungding September 27 niciang sunthapaai kibawlding a, Leitung gam 20 vaalpan minam 50 kiim te kimukhawm in khat le khat ngeina laamte kilak in ngeina van, neek le dawn cihte kiciamsak kawm in Khuado pawipi kibawlding hi. Hih pawipi sung ah Zomi Innkuan Kentucky makaihna tawh Zomi te zong nasiatak in kihelding hi. Zomi te leitung mite lak ah minam khat ihih ban ah Zomi Innkuan Kentucky peen Kentucky kumpi te theihpih kipawlna ahihman in ki innteek mahmah ding hi. Zomi nupi te in Zogam khantoh nading in Papi te aw nobek kisan laaklaak kei unla, ko zong onghuai in ongsep ziahziah cih alimtawh etlawmtak in onglakding uha, Zolia Zotaang te inzong Zogam,Zomi khantoh nading in ongdaal ongnawngkaai sakkheempeuh Tuanlummang in, tatpeekmang ding hi ung cihlahna in Guatat ziahziah in ongdiang chengcheng ding uhhi. Akiim naai aom akihelnuamte akuakua cilo kihelthei ding a luutman $5 kila ding hi. mi 2,000 pan atungsiah phading ahihman napaibaih kei leh mawtaw koihna ding nangah zokei ding hi.\n· Europe gam ah gambeel ah luutsim in gambeel ngetding asawm Africa mi 250 apua tembawpi khat Libya gam khuapi Tripoli pan kigamla lualo tuipi tung ah September 15 ni in kibung a Libya Navy te in tuitung alaam nupi gaai 36 bek honkhia zo in adangteng si uhhi. Hih gaaltaai 250 te atamzaw numei vive hi ci in Libya Navy thunei Ayub Qassem in genkhia hi.\n· Thailand gam sung ah phalna tawh sumzong leh sumzuak nasem kawlgam mite Thailand palik ten lampi tuamtuam zong man,gaam cihbang in abawlna hang in KNU/KNLA te in Thailand te vanpua mawtawpi 30 Myawaddi ah September 13 ni in nainih sung man uha, Thailand palikten kawlgam mitetung atatsiatna uh akhawl kei uhleh September 18 pan kipan nasiatak gamtaangnung ci in KNU/KNLA makaai BU Tiger September 14 ni in genkhia hi.\n· Pakistan gam Punjab Province sung Muzzafargarh ah mopi aciah lialia mi 30 te tuanna September 14 ni in tuikhang in vuknelh ahihman in Mopa leh asanggampa kihel mi 17 si uha, adangteng ahihleh kihonkhiazo ci in Pakistan thunei te in genkhia uhhi. Mopi ciah tuahsia peen Zomi ten zong ituah theih gige hi in Khamul ten zong nanei veve sam uhhi.\n· Philippine gam tunglam teng September 14 ni in Typhon huihpi leh guah kithuah in nasiatak in nawk a inn le lo tampi asiatban ah nasiatak in mencim hi. Kumpi thunei te in state 22 ateeng mipite kidawm mahmah a muanhuaina mun zuanding in thupia uha, Vanleeng te leengsaklo in Ngasa bengte zong dayoff pia uhhi. Asi aliam bangmah kitel naailo hi. July khasung in hih Typhon hang in Philippine gamsung ah mi 98 si in mi 5 mangcip khin hi.\n· British Hehpihna naseem Davis Haines IS ten angawntan leuleu na uh Video September 13 ni in akhahkhiat khitciang British Prime Minister David Cameron in hi IS te peen Muslim hilo a, Dawi Mangpa sawttaak Ngalkhawhang te ahih uhhi tua ahihman in um guigam maaiguigam bangsakding ci in September 14 ni in taangkokhia hi. US ten zong azialpih ding uh pawlzong kawikawi uha, Arab gam 10 tawh thukimna angah khit uhciang September 14 ni in French gam Paris khuapi ah gam 30 pan makaaite leh US Secretary of state John Kerry IS zialdanding kikumkhawm uhhi. Piantit President Francois Hollande in hih IS ten leitung bup onglinglawngsak uh ahihman Leitungbup mah I tuisabuah athuakkik ding uhhi ci in genkhia hi.Tuaban ah September 15 ni pan kipan in katangval no te vanlaai ah beltung khiatkawm kakimawl sak zialzial tading ci in genkhia hi. Australia Prime minister Tony Abbott inzong US ngetna tawh kizui in IS zialding Beltungkhiat siam tangvaal 400 leh akilumlet thei zialzial paltan 200 kapuakding uh ci in September 14 ni in genkhia hi. LEilam kuan in IS te mahmah ahingmatnuam gampawlkhat kituh ziahziah uha, akuanmasa ding mee sawkding ci uhhi.\n· NATO pawlpi sung gam 15 pan gaalkaap 1,300 US gaalkaap 200 akihel te in Ukraine gamsung ah daihna aomtheinading in galdo kimawlna September 15 nipan kipanding uha, ni 12 sung kimawl in US ten makaihding ci in US Defense Department te in September 14 ni in taangkokhia uhhi. Tua ban ah Ukraine President Petro Poroshenko leh President Obama te Inn kaangpi ah September 18 niciang kimuding ci uhhi. Tuaban ah NATO pawlpi te in abeisa ni 10 laai a khensatsa uh mangbang Ukraine te huhnading gaalvanleng lamkaal apailitlit laaitak ahihi. Russia tawh gaal maai samaai ah akimuding hita in muhnop to ding hi.\nPrevious: Bible Society huhna (15 September 2014)\nNext: Mipil Galileo tangthu – Part 1


url: =High Top Hat | Cybershop\nhttps://english.cybershop.fi/product/14808/high-top-hat14808High Top Hat9.9EURInStock9.9https://english.cybershop.fi/tuotekuvat/750x750/_MG_4082_zpsyhpfuuov.jpg/Accessories/Hats and scarves/Brimmed hats/Party/Parties/Party/Parties/Halloween accessories/Party/Costume Accessories\nHigh Top Hat\nStylish black top hat with black ribbon around. Fit as an accessory to costume or other celebration.\nproduct https://english.cybershop.fi/product/14808/high-top-hat 14808 High Top Hat https://english.cybershop.fi/tuotekuvat/750x750/_MG_4082_zpsyhpfuuov.jpg 9.90 EUR 1 pcs Brimmed hatsPartiesHalloween accessoriesCostume Accessories


url: =ZCD August Newsletter August 31, 2014\nZomi Congress for Democracy Information zomicongress.info@gmail.com\nTuesday, 2 September, 2014 [Kap Khan Khual]\n Monday, 4 August, 2014- 1:00 pm -3:00 pm- ni-in NLD HQ, Zangkong ah minam partyte leh NLD meeting tu khawm theih uhi. July 27, 2014 ni meeting (minam partyte leh NLD) khensatna tawh ki zui-in, Union Election Commission UEC lai ki khak a, UEC in lai thukkik ahih man-in UEC tawh ki muh ma ki kupkhopna khat hi. Pu Cin Suan Mang, ZCD vaki hel hi.\n August 6, 2014- 1:00 pm- 4:00 pm- ni-in Nay Pyi Taw ah election campaign directive vai party 7 pan palaite leh UEC palai 7 ki kupna khat om hi. Party lam pan directive tawh kisai puahding a kul laite kup pih in, Pu Kam Lam Khup, ZCD in zong kammal pawlkhat kiteltakin gelh cianding kullai cih kup pih hi.\n August 8, 2014 ni-in 88 Generation Peace and Open Society HQ, Zangkong ah kum 26 ci’n 8888 lungphona ki bawlna ah ZCD ki hel hi.\n August 9, 2014 zingsang nai 9 pan kipan in UNA kipawlna partyte meeting ki nei hi.\n Augsut 9-10, 2014 ni-in Aryone Oo leh Merci Corp vaihawm ahi Interest-based Negotiation Training, Zangkong ah Pu Pau Lun Min Thang, ZCD vakah hi.\n August 10, 2014 ni-in Danish Institute for Parties and Democracy DIPN i vaihawm Multi-Parties Youth Forum, Zangkong ah ZCD khangno makai Bob Pu Tuang leh Pu Thang Lian Tuang va kah uhi.\n August 11, 2014 ni-in Myanmar Peace Center MPC, Zangkong ah parties 66 ki mu khawm in Pu Zam Za Mung, ZCD leh Pu Khup Khan Mung, ZCD zong ki hel hi.\nHun manciang MPC in statement, taangkona, khat parties 66 i thukimna ci-in hawm khia hi. Azingciang, August 12, 2014, NLD CEC in tua taangkona pen NLD leh minam party atam zawte thukimna ki hello hi ci-in taangko khia uhi.\n August 17, 2014- 4:00 pm- 7:30 pm- ni-in Holiday Inn, Zangkong ah NCCT, UNA, 8888 Silver-Jubilee Implementation Committee ki mu khawm ding a ki gelhang NCCT pen MPC ah UPWC tawh a ki ho uh manzo nailo ahiman ki hel theihlo uhi. Ahizongin UNA leh 8888 Committee te-in hunkhat bawlin, ki pawlna khattek i sepkhiatnate ki genkhia tek hi.\nZCD President Pu Chin Sian Thang in Kalay Statement – October 24, 2010 ni-a Kalaymyo ah a ki bawl ZNC suahni in a ki hawmkhia ahi Panglong khawmpi nihna\nsapding cih taangkona- vai a ki patna pan Daw Aung San Suu Kyi tung a aapna dong tomkim kician tak-in ZNC/ZCD sep khiatnate gen hi.\nMon National Party MNP President Nai Ngwe Thein in Kalay Statement tawh kisai atheih pihna hih bangin, “Kei mahmah in zong letmat thuh in Wayint Nainganyetama (Politics asepkum atam khin mahmah leh Khangham Politician) zahtakna piakna pawi ah Daw ASSK tung a ki aap hi in, ama mah, Daw Suu, in sep suak ding hi ci-in lungkim takin vaipuak la in sang hi,” ci-in gen hi.\nShan Nationalities League for Democracy SNLD President Khun Htun Oo in ama politics sep ki patna pan gen in, 1961 Taungyi Conference akah U Nai Ngwe Thein leh U Chin Sian Thang bek damlai, leh tu’n government in Federal kammal sangzo acih tawh kisai in ‘kyawchande, dekmul bang thokei’ ci-in a lunghihmawhna a up zawh taktak lohna thu pulak hi.\n8888 Silver-Jubilee Implementation Committee in zong amau sepkhiatnate aban ban in pulak uhi.\n August 18, 2014 ni-in MPC Zangkong ah NCCT, UPWC, party 34 ki kupna om in Pu Zam Za Mung, ZCD kah hi.\n August 18, 2014 ni-in Kalaymyo ah Pu Khual Za Nang, ZCD leh Pu Khup San Thang, ZCD te’n British Council, Zangkong ah zum a hong Pyo Pin a kici NGO khat in ZCD tawh ki muh ding ngen ahimanin holimna hun tomno khat neih pih uhi.\n August 20, 2014- 9:00 am- 1:00 pm- ni-in ZCD Pupi zintungna Mya Kan Thar Guest House, Zangkong ah ZCD CEC meeting ki nei hi. Meeting manciang Danu Phyu Daw Saw Yin Restaurant ah Pu Zam Za Mung, ZCD in sunann meeting kahte vak hi.\n August 21, 2014 – 9:00 am – 1:00 pm- ni-in SNLD HQ, Zangkong ah UNA meeting ki nei in UNFC Conference kah ding in Pu Chin Sian Thang, ZCD, U Aye Thar Aung, ANP, U Sai Nyunt Lwin, SNLD, U Min Kyaw Win, MNP ki thukim in ki khensat hi.\n August 23, 2014 ni-in Chin League for Democracy CLD zumhonna ah Pu Pau Lun Min Thang, ZCD in zong va uap hi.\n August 23, 2014 – 1:00 pm – 5:00 pm – ni YMCA Zangkong ah Enviroment Conservation and Community Development Society ECODS vaihawm ahi Zomi Forum ah thugen ding in Pu Chin Sian Thang, President, Zomi Congress for Democracy, Prof. Rev. Dr. Pau Khan En leh Pu Hang Za Thawn, Country Programme Manager, Sustainable Development Initiative ki zawn hi.\nPu Hang Za Thawn in leitung gam tuamtuam khantohnate a ki teh ciang a ki zang piciang, index, tuamtuam ah Burma gam pen a tawpna lampan a khatna, leh Burma gam sung ah Zomi gam/ Chin state pen a zawng pen a hih lam, Zomi dinmun siangtakin gen hi.\nRev. Dr. Pau Khan En in biakna leh politics a ki sep khop dan South Africa a mikang leh mivom politics buaina tawh genkak hi. Englican Bishop Dr. Desmond Tu Tu i kammal: Learning the past, acting the present and building the future, hunbeisa sung pan sin dingte sin in, tu lian in khat peuhpeuh sem in, mailam nuntak ziading gel/ lam ni, tawh i Tual huh lai a i lungsim i ki pumkhat dante pholak kik in mai i nawt zia dingte hawntawn hi.\n“Tell them, we sacrify our today for your tomorrow, Na gen in, na zingciang vua ding ka tuni uh ka piakhia uhi,” cih world war II galpi nihna lai-in Naga Land a zato khat pan aciahzo nawnlo mikang galkap te’n a ciah ding a lawm galkap dangte i innlamte bang nong na gensak ding ka hi uh hiam cih dotna a dawng kikna kammal tawh minam a ding i ki piak khiat ding hanthawn behlai hi.\nPu Chin Sian Thang in lai siangtho sung pan St. Paul i kammal: The very spirit which was in Jesus Christ be also with you, Christu sung a a-om lungtang no sung ah zong om ta hen – bulphuh in minam a ding Christu dan mah in i ki piakkhiat zawh ding hanthawn hi.\n“Na misiangtho ciaptehna laibu sung pan ka min ong phiat in,” ci-in Moses in Topa Pasian tung ah a minam pihte mawhna a maisak na ding thuum kawm in a maisak kei\nding a leh ama min zong a ki phiat na ding Topa Pasian langpang ngam zah dong in minam a itna gen hi.\nTopa Jesus in leitung mihingte a ding a nuntakna a ki piakkhiat ngam leh Moses in a minam pihte a ding Topa Pasian na ngawn a langpang ngam dan-te et-teh in minam a ding i ki piakkhiat zawh ding hanthawn hi.\nZomi Forum ah media tuamtuam zong pai-in hun aung sung in thugente tung dotna zong nei uhi.\nThungai mipi leh online pan thugen makaipite tung ah thu dotna, leh daw’ng kikna hun zong om hi.\n August 26 - 31, 2014 ni sung NLD HQ vaihawm ahi politics thusinna ah Tedim pan in Pu Daneil, ZCD leh Pu Mung Sian Kim, ZCD kah uhi.\n August 27, 2014 ni-in 65th UN DPI/ NGO Conference ah ZCD GS Pu Gin Kam Lian zong ZIUSA makaite tawh vakah hi.\n August 29, 2014- 9:00 am – 12:00 pm- ni-in Diamond Condon, Zangkong ah U Min Zin thugenna ah ZCD pan zong ki hel hi.\n August 29-30, 2014, ni-nih khawmpi ahi ‘The First Congress of UNFC/ the Consultation Meeting” Wangtarn Resort, Chaing Mai, NorthernThailand ah kipawlna 13 pan palai 113 kah in, gambup ki kap nawnloh na ding, 2008 Constitution puahphat vai ding, democracy vai asem kipawlna khempeuh akihel politics ki hona a ki bawl zawh na ding, leh tu lai politics khua hunte ki kum khawm theih uhi.\nPu Chin Sian Thang, President, ZCD in “1947 kum Febuary 12 ni-a Panglong thukimna pen tu dong mah, Kawl government ten tangtung sak theih mahmah lo hi. Tun hih meeting ah ki pawlna tuamtuam ten democratic federal union i lam na ding kong hantawn hi,” ci’n a gen Pu Zam Za Mung, ZCD in ong suah khin hi.\nThumaanna, kikimna leh vaangneihnate bulphuh in mipi lunggulh ahi national reconciliation, democracy leh federal union lamzawh na ding ki kum khawm in lampi zong zawh na ding ki sam hi ci-in mu khia uhi.\nTuahi-in, gamsung a ki lem zawh na ding, politics ki hona a ki bawl zawh na ding leh federal union a ki lam zawh na ding in kipawlna khat leh khat ki thuza in sem khawm tek ding ci-in anuai-a kipawlna teng in August 30, 2014 ni-in taangko khia uhi.\n1. United Nationalities Federal Council UNFC 2. United Nationalities Alliance UNA 3. National League for Democracy NLD HQ 4. Member of Parliament Union MPU- 1990 MP-elects 5. 88 Generation Peace and Open Society 6. 8888 Silver-Jubilee Implementation Committee 7. Women League of Burma WLB 8. Students and Youth Congress of Burma SYCB 9. All Burma Students’ Democratic Front ABSDF 10. Arakan Liberation Party ALP 11. Democratic Karen Buddhist Army DKBA 12. KNU/ KNLA Kachin Peace Council KPC 13. Arakan Army AA\nZCD September Newsletter\n September 5-13, 2014 ni sung Pu Kap Khan Khual, ZCD in Germany ah Politics thusin ding;  September 6, 2014 ni-in NLD HQ Zangkong ah NLD leh minam partyte ki muhna ah ZCD President Pu Chin Sian Thang kah ding.


url: =posted on 29 July 2014 at 5:03 am Lomkholna: Dahpihna, News, ZAM, Zomi\nTg. Sian Kop Mung\nTonzang khuamiPaLam Piang leh Sian Vung’ tapa Tg. Sian Kop Mung/7/2014 ni in Kajang Zato pan asuahzawh asawtlo khat teh anuntakna beikik a hih manin ZSM zumpi pan vai khempeuh kibuaipih in nu leh pa lunggulhna ombangin Sg-Buloh hanmual ah kivui thei a, ZSM thukhun omsa bangmah in sumbei khempeuh zong zumpi panin kisik sakkhin hi. Adah akap Nu leh Pa tungah Topa’ hehnep na hong tung tahen. ZSM panin amau te tawh ih dahkhawm na ih pulak hi.\nTg. Thang Kap Lian Thang\nTuipi khuami Tg. Thang Kap Lian Thang (Kum 25)pen Kawlgam pan lei lam zui in hong pai hi aa, Malaysia gamsung hong lutkhit 16/6/2014 ni in Pahang State sung ah Mawtaw accident na hangin a nuntak na hong beisan hi. Lamkal tuah siatna thu ahih manin ZSM zumpi hong kikoh ciang in ZSM zumpipan Sia Tuangpu in vadelh pah hi. Kipawlna leh UN vai puak te bangmah gen ding omthei nailo ahih manin zumvai hamsat na lianpi hong om a, zumvai teng khakhat val sung kibuai pih hi, asih zawh ni (33) khit 18/7/2014 Friday ni-in ZSM zumpi pan makai te (3) leh Tuipi khua pan ahi thei teng Kuala Lumpur panin Bus khat tawh kikuan kik a, Pahang State, Temaloh khua zato pi pan siluang pua khia in Temeloh khua RC pawlpi han ah lungkim huaitak in kivui thei hi. Hi bangin leitang ngah theih na’ng hong panpih Sia Francis Khampi (ZSM thudot pi, ZCCM President) leh Temeloh khua innteek RC Pawlpi te tungah lungdam na lian mah mah hi. Adah akap Nu leh Pa, sanggam, khuapihte tawh kibangin ZSM zumpi pan’ ih dah na ih pulak hi.\nBosco Thang Zo Mang\nPrevious: Malaysia kipawlna picing 5 teng kimuhkhop kikna\nNext: A (6) Veina Zomi North America Cup taangkona


url: =Luka 19 | Siantongluan.net\nLuka 19 |\nJerikho khua-ah Jesuh lut a, a paisuak dingin khuasung a nawk laitakin,\nZakkhias a kici siahdong ukpa khat na om a, amah mihau khat ahi hi.\nAmah in Jesuh kua hiam cih a muhna dingin hanciam hi; ahi zongin amah mi tuntom khat ahih manin mihon lakah a mu zo kei hi.\nTua ahih manin amah na matai a, Jesuh a muhtheihna dingin a totna ding lampi gei-a theithek kung tungah a na kah hi.\nJesuh, tua mun a tun ciangin khuadak to-in ama kiangah, "Zakkhias aw, manlangin hong kumsuk in. Na inn-ah tuzan kong taam ding hi," a ci hi.\nTua ahih manin Zakkhias zong hong kum mengmeng a, lungdam mahmahin a inn-ah Jesuh a tungsak hi.\nHih thu a thei mi khempeuh phun uh a, "Mimawhpa inn-ah a giak dingin Jesuh a pai hi," a ci uh hi.\nTua ciangin Zakkhias dingin Topa kiangah, "Topa aw, ka neihsa a kimkhat mizawngte tungah ka pia ding hi. Mi khatpeuh khemin a na ka laksak leh a zah li-in ka lohkik ding hi," a ci hi.\nTua ciangin Jesuh in ama kiangah, "Tuni-in hih innkuan in hotkhiatna a ngah hi. Hih mipa pen Abraham suante khat zong hi lai hi.\nBang hang hiam cih leh a mangthangte a zong ding leh a honkhia dingin Mihing Tapa a hong pai ahi hi," a ci hi.\nJesuh pen Jerusalem khua a tung dektak hi a, Pasian Ukna hun hong tung kuanta ding hi, ci-in mite in zong ngaihsun uh ahih manin, mite in ama thugen a na ngaih laitakun Jesuh in amaute kiangah thugentehna khat genthuah lai a,\n"Khatvei, ulian khat om a, kumpi za a lakkhit ciangin a ciahkik dingin gamlapi gamah a pai dingin a dingkhia hi.\nA dinkhiat ma-in ama nasem mihing sawmte sam a, amaute tungah sum za khat ciat pia-in, Ka omloh sungin hih sumte tawh na siam bang bangun sum na bawl ciat un, ci-in a vaikhak hi.\nAhi zongin ama gammite in hih ulianpa mudah uh ahih manin ama nungah kamtai sawl uh a, Ka kumpi dingun nang kong deih kei uh hi, cisak uh hi.\n"Ahi zongin hih ulianpa kumpi za ngahsa-in hong tunkik ciangin, sum a ap a nasemte in bangzah ciat a na meetsak uh hiam ci-in a theihna dingin a kiangah a nasemte hong paina dingun thu a pia hi.\nA nasem khat hong pai masa a, Topa aw, nong sum piak za khat tawh tul khat ka meetsak hi, hong ci hi.\nAmah in, Hoih mahmah hi; nang pen nasem gina na hi hi. Thuneu-ah citak na hih manin khuapi sawm na uk ding hi, a ci hi.\nTua ciangin a nasem nihnapa hong pai a, Topa aw, nong sum piak za khat tawh za nga ka meetsak hi, hong ci hi.\nAmah in, Khuapi nga na uk ding hi, a ci hi.\nTua ciangin a nasem dang khat hong pai a, Topa aw, hih lai-ah na sum za khat om hi. Mainul khat tawh tunin ka selcip hi.\nNang pen mi sit hak khat na hih manin kong kihta hi. Sum lam lopi-in sum deihpa na hi a, lokho lopi-in an la nuampa na hi hi, a hong ci hi.\nA topa in ama kiangah, Nasem ginalopa aw, nangma kampau mah tawh nang na kiman hi. Sum lam lopi-in sum ka deihlam, lokho lopi-in an la nuamin, mi sit hak ka hihlam nong thei hi.\nTua bangin hong thei na hih leh bang hangin sumkholna-ah ka sumte na koihlo na hi hiam? Na koih hi lecin, kong tunkik ciangin a pi leh a meet kigawm ka ngahkik ding hi, a ci hi.\nTua ciangin a kiangah a ding a nasemte kiangah, Ama tung panin a sum za khat la un la, sum tul khat a nei nasempa tungah pia un, a ci hi.\nAmaute in a topa kiangah, Topa aw, amah in sum tul khat neikhin hilo ahi hiam? a ci uh hi.\nA topa in, Ken kong cihin-ah, a neisate tungah kipiathuah ding a, ahi zongin a neilote tung panin themkhat a neihsun nangawn kilaksak ding hi.\nTu-in, kumpi dingin kei a hong deihlo ka galte pen hih lai-ah hong paipih un la, keima muhna-ah that un, ci hi," a ci hi.\nJesuh in hih thuteng a genkhit ciangin amah masa-in Jerusalem khua manawhin a paisuak hi.\nOliv Mual tunga a om Bethfage leh Bethany khuanai a tun ciangin a nungzuite nih masawlin\namaute kiangah, "Mai-a om khua-ah va pai un. A khuasung na lut uh ciangin kuamah a tuan ngei nailohna lano khat khau a kikhih na mu ding uh hi. A khau sut un la, hih lai-ah hong kai un.\nMi khatpeuh in, Bang hangin sut na hi uh hiam? hong cih leh, Topa in deih hi, ci-in dawng un," ci-in a vaikhak hi.\nAmaute gel zong paipah uh a, Jesuh gen bang teekteek mahin a na om hi.\nA la khau a sut laitakun la neite in, "Bang hangin sut na hi uh hiam?" ci-in a dot ciangin,\n"Topa in deih hi," ci-in a dawng uh hi.\nAmaute in Jesuh kiangah a la paipih uh a, a lano tungah a puan uh phahin Jesuh a tuangsak uh hi.\nLa tungah tuangin Jesuh a pai laitakin a lampi tungah mite in a puante uh na phah uh hi.\nJerusalem khua a tunkuan, Oliv Mual-a lam suktuah a kipatna panin Jesuh nung a zui mihonpite khempeuh in amau muhsa na lamdang liante hangin, nakpi takin a gingin Pasian tungah lungdamna ko-in amah phatding kipan uh a,\n"Pasian in Topa tangin a hong pai kumpipa, thupha pia ta hen. Vantungah nopna om hen la, Pasian min thang ta hen," ci-in a awng uh hi.\nTua ciangin mihon lak panin Farisi mi pawlkhat in Jesuh kiangah, "Sia aw, hih bangin a awng na nung hong zuite kham in," a cih ciangin\nJesuh in, "Ken kong cihin-ah, hih mite in hong phatloin khawl ta le uh zong, hih lamdunga suangte in phatin awng veve ding uh hi," ci-in a dawng hi.\nJerusalem khua hong nai semsem a, a khuapi a muh ciangin Jesuh in tamlawh a,\n"Nopsak tawntung theihna ding bang kisam hiam, ci-in tuni-in thei lecin ut mahmah ing. Ahi zongin nang na theithei kei hi.\nNa kimkotah na galte in a panmun ding uh hong to-in, hong umcihin hong nehcih hun hong tung ding hi.\nNang leh na kulh sunga om mi khempeuh hong sumai ding uh a, a omna ngei munah suang khat zong om nawnlo ding hi. Hih bang a pianna pen nang a hu dingin Pasian hong pailam na phawklohna hang ahi hi," a ci hi.\nTua ciangin biakinn sungah Jesuh lutin a sunga om sumbukte hawlkhiat ding kipan a,\n"Ka inn pen thungetna inn kici ding hi, ci-in Pasian in a genna thu Lai Siangtho sungah kigelh hi. Ahi zongin note in gutate bukna phualpi na suaksak uh hi," ci-in amaute kiangah a gen hi.\nJesuh in nisimin biakinn sungah thu a hilh hi. Siampi liante, Thukham hilh siate, leh upate in amah thatnuam uh hi;\nahi zongin mi khempeuh in a thugente mal khat zong khahsuah nuamloin a thu ngai tawntung uh ahih manin a suktheihna ding uh a hun om theilo hi.\nTedim Lai Siangtho / Laibu: Luka 19


url: =COVID-19 Update XII: White House pan theihhuai pawlkhat :: ZOMI DAILY\nposted on 22 April 2020 at 9:00 am Lomkholna: News, Thomasmung, USA, World\nCOVID-19 Update XII: White House Press Briefing pan atheih huai thu pawlkhat – (April 21, 2020)\n– President Trump in “US Coronavirus peak” pen kheng ta aa, asawt loin hih virus hong bei bei ta dingin ka lamen hi ci hi. US economic zong asawt loin hon kik ding kilamen aa, State governor ciat in amau state ciat ah hon kik leh hon kik loh ding khensat dinguh hi ci hi. State pawlkhat in May 1 ni in hong kik thei ding uh aa, state pawl khat belh zekai thei ding hi ci hi. State 29 bangin mai kha sung economic hong kik thei ding aa, New York leh New Jersey cih dan state ten hun a piak kul lai ding uh hi ci hi.\n– White House corovirus response team in US econnomic hon kik theih nadingin mipi zuih ding Federal Guidelines Phase 1-3 (Dol 1-3) taangko khia uh hi. Tu lai tak Phase 1 akipan pan ta hi hang cih taangko khia hi. Phase khatna ah mite zuih ding, 1) Akua ma ciat inn ah om tek in “shelter in place” bawl tek ding 2) Social or physical distancing (6 feet) bawl tek ding, 3) Mi 10 sang atam zaw kikhopna, kimuhkhopna bawl lo ding, 4) Akisap kei leh khualzin lo ding cih te ahi h.\n– President Trump in Coronavirus relief fund pan akipia “the paycheck protection program” aading $350 billion dek tak kihawmkhia zota aa, 1.6 million small businesses te kiang hawmkhia thei hi ci hi. Tua fund pen bei ding hi ta aa, Congress tung $250 billion a ki nget beh pen Democrats te thu kim nai lo leh khak tan (block) uh ahih manin tungdong ciang kibehlap thei nai lo hi ci hi.\n– President Trump in tu ciang ciang COVID-19 test pen 4.18 million bang kibawl khia zo ta ci hi. Leitungbup tuamtuam a test kigawm sang tam zaw ta ci hi. Coronavirus natna dam sak theih nang treatment leh therapies zong kipan pan ta aa, amanlang thei pen in vaihawm zawh nang kihanciam ciam ta hi ci in President Trump in taangko khia hi.\n– US company minthang khat ahi Honeywell in maituam (N95 face masks) bawl kipan ta aa, kha 9 asep dinguh pen nipi 5 in nasep man ding geel zo uh hi ci in Presidnet Trump in taangko khia hi. Honeywell tua asem dingin mi 1000 nasep sam uh aa, kha khat 20 million face masks ta bawl dinguh hi ci hi.\n– Vice President Mike Pence in mi tampi tenna metro areas tengah COVID-19 peak (adawn) kheng ta aa, dai (stable) ta cih kimu mu ta cih taangko khia hi. US ah COVID-19 nakna nei atam pen na te pen New York leh New Jersey metro areas, Detriot metro area cih te ahi hi. President Trump in belh COVID-19 natna atam mahmah na mun (hot spot) te ah cina 50% bang kiam ta ci hi. Vice President in State atam zaw Federal guideline Phase one (dol khatna) ah tung ta uh ci hi.\n– Tulai tak US leh leitung gam ah Namngimtui a kiam mahmah laitak hi aa, US in 75 million barrels namngimtui zat theih ding (reserves) in koih hi cih President in pulaakkhia hi.\n– New York Governor Coumo in amau New York ah zani April 20 ni in COVID-19 hangin asi tawm pen hi cih pulaak khia hi. New York ah COVID-19 hangin misi April 17 ni in mi 606, Apl 18 ni in 507, April 19 ni in 478 leh April 20 ni in asi mi 481 pha ci hi. Zato lum zong record ah atawm pen ci aa, New York zong “COVID-19 peak” kheng ta in akiam lam ma nawhnawh dingin kilam en hi ci hi. New York Governor in Federal kumpi leh President Trump te hong huhna uh pen picing mahmah aa lungdam mahmah hi cih pulaak khia in Governor khempeuh lak pan amasa pen Federal kumpi aphat khia kei ka hi ding hi ci hi.\n– Huhna sum direct check payment pen bank deposit pan alut tam zaw ta aa, check tawh akikhak pawlkhat ten tu nipi sung ngah ding uh ci hi. Huhna sum ngahlo leh alut lo peuh mah in IRS website pai in form phih (fill-up) ding ahi hi. Naupang kum 17 apha khinsa te kipia nawnlo dingaa, nasep kum khat sum $12200 pan anuai siah angah ten zong ngah dinguh aa, ahi zongin IRS ah form phih kul ding ah hi. Hih huhna sum pen Kumpi te in i ci mawh lai tak hong piak giat uh hi aa, lot kik kul lo in hih huhna sum hangin Taxes khan ding cih te zong patauh kul lo hi. 2019 kum taxes sum liau ten zong ngah ve ve ding uh aa, form aphih uh kul ding uh hi. Hih huhna sum pen kumpi in mi khempeuh ngah dingaa hong vaihawm sak ahih manin i ngah tek ding leh lungmuang takaa, i zat ciat ding ahi hi.\n– COVID-19 hangin nasep hong kikhawl sak ahih kei leh quarantaine/isolation bawl in nasem thei lo aa Unemployment benefit asiau peuh mah in Coronavirus relief fund pan hong kipia “Federal Pandemic Unemployment Compensation (FPUC) ($600 – weekly)” zong siau khawm tei tei leng nipi khat $600 Federal kumpi pan hong kipiak beh ding aa, inn sap lo sap patuah kul nawnlo ding ahi hi. Eima omna state ciat ii department of labor wesite ah kisiau thei hi.\nMore: US ah abeisa naikal 24 sungin COVID-19 hangin mi 4591 sihbeh\n– Johns Hopkins University & Medicine pan akhahkhiatna tung tawn in Leitung ah Covid-19 natna ngah mi 2,501,156 (2.5 million) pha in asi mi 171,810 pha ta hi. US gam ah natna ngah mi 788,920 leh asi mi 42,458 pha ta hi. Kawlgam ah natna ngah mi 121 pha ta in asi mi 5 om ta hi. US om ei Zomi te sungah zong Covid-19 anei pawlkhat kiom om ta ahih manin akuamapeuh in I kidawp ciat ding leh I innkuanpih te hoih tak I kepcing ciat nang thupi mahmah ding hi. Thomas On Sian Mung (Thomas Mung Guite) Washington D.C\nPrevious: Zan ihmut theihloh hunte Pasian minthanna ding ~ Rev. Thang Van Lian\nNext: Antang ip khat tawh mindai ding maw ~ Job Cinpi


url: =Csaba Balogh: The Stele of YHWH in Egypt: The Prophecies of Isaiah 18-20 concerning Egypt and Kush. Oudtestamentische Studiën 60. Leiden: Brill Academic Publishers 2011. 393 pp. ISBN 978-90-04-21157-5. ISSN 0169-7226


url: =LUNGDAMBAWL MASA A KHAHSUAH MITE II Rev.Dr. Do Suan Mung – FGA Tulsa\nDecember 5, 2019 Comments Off on LUNGDAMBAWL MASA A KHAHSUAH MITE II Rev.Dr. Do Suan Mung Zokam FGAIM\nLUNGDAMBAWL MASA A KHAHSUAH MITE\nBawlung suihna ah penalty sui-in khum kei lehang na mahmah hi. Zawh nading-a hunhoih, hunmanpha mahmah khat a kikhahsuah suak hi. Sangnaupang khat lai thupi mahmah a kisin ni-in cina- in sangkah zo kei leh sumh mahmah hi. Cina-in laivuan zo kei leh sumhzaw lai hi. Kum khat a sangkahna man neilo bang phial hi. Na manpha khat, hamphatna lian khat i khahsuah ciangin kisumh mahmah a, tua hamphatna zong kingahkik nawnlo thei hi.\nTuma kum 2000 lai-in mi pawlkhat in leitung a hamphatna lianpen, na manpha pen na khahsuah kha uh hi. Kumpite’ Kumpi, topate’ Topa suahna hoih tak a dawn thei ding kimlai na dawn khalo uh hi. Tua mite kua hi-a, bang hangin tua hamphatna khahsuah kha uh hiam, cih kikum leng i ut hi.\n1. Zinbuk neipa:\nA masa-in, Bethlehem khua a zinbuk neipa thu kikum ni. Hih pa a min kigen lo hi. A beh a phung zong kigen lo hi. Pasian um maw, um lo cihte ahi zongin, mihoih maw, misia cihte ahi zongin, kigen lo hi. Zawma gambup ah mi kisimna a om ding ciangin a suak dek mahmah Mazih, a pasal Zawtah tawh a khua uh Nazareth panin a taangkhua uh Bethlehem ah hong pai uh hi. Hih pen Lai Siangtho lui, Micah 5:2 a tangtun’ nading ahi hi. Nazareth le Bethlehem tai 80 bang kigamla hi. Mazih naupaai ahih manin midangte bangin nawh pai theilo uh hi ding hi ven Bethlehem khua a zinbuk a tun’ uh ciangin amau tun’ nading innkhan (inndei) na om nawnlo hi. Zan ciangin nau suak a, a sial nading uh mundang om tuanlo ahih manin bawng an neekna kuang sungah nau sial uh hi. Hih lai ah zinbuk neipa in zin hau hi ding hiam, buai mahmah hileh kilawm hi. Mazih le Zawtahte don man pha lo hi. Mazih pena gilpi tawh a khualzinna gimin vul ningniang kha ngel ding hi. A meel muh ziau bek tawh zong hehpih mahmah leng kilawm hi. Ahi zongin zinbuk neipa buailua ahih manin Mazihte nupa phawk man pha lo, awlmawh man pha lo hi. Buailua kei hen la, Mazih hehpihin inndei nuam khat bang vaihawmsak hileh leitung hon dingpa hoih tak-a a dawnkha, zin a dokha suakin, mi hamphapen khat suak ding hi. A buailuatna hangin tua hamphatna a khahsuah kha suak hi.\nTu ni-in zong mi tampite leitung vai tawh buailua mahmah uh ahih manin Topa Zeisu don manlo uh hi. Pawlkhatte sum zongin buai uh hi. Pawlkhatte pilna zon’na tawh buai- in, pawlkhatte kumpi nasepna ahi zongin, nasepna tuamtuam tawh buai uh hi. Pawlkhatte minthan’na le zaaliatna zongin buai cihtakin buai uh hi. Pasian hun pia man peuhmah lo uh hi. Bethlehem khua a zinbuk neipa bangin hih mite zong mi hoihlo cih hituan lo hi. Misuam, mi that, guta buluh cih banghilo uh hi. Leitung vai tawh buailua uh hiziau lel hi. Mawhna lian pipi bawl man hi lo-in, buailuat man bekbek-a Zeisu don manlo-a hell sung tung mi tampi om ding hi. Sanggam, nang tu niin, na buailuat manin Zeisu na nawlkhin kha hiam? Leitung vai khempeuh sangin Zeisu thupizaw hi. Tu ni-in Zeisu na nuntakna sungah mun pia in la, na Honpa-in sang in. Piangthak sa thu-umte in zong buaina tuamtuam hangin Pasian thu kinunun’ kha thei hi. Buailua ihih manin thungen-a Lai Siangtho simna tawh Pasian tawh hun zat ding nangawn kinusia thei hi. Sanggam, Pasian tawh holim ding sang-a thupizaw leitung ah vai omlo hi. Mi pawlkhat in, “Kibuai lua mahmah in thu kingen man lo,” ci thei uh hi. Ahi zongin, Pasian’ naseem minthang Bill Hybel in, “Buailua ka hih manin thu ka nget loh phamawh,” cizaw hi. Tu ni-in i nuntakna ah Pasian gam le Ama’ dikna zong masa ni. Tua hi leh i vai khempeuh Ama’n tavuan hong la ding hi. Bethlehem khua-a zinbuk neipa bangin buailuatna tawh Topa don ding mangngilh kha kei ni.\n2. Hezoh kumpipa:\nA nihna ah, Hezoh kumpipa thu gen lehang. Matthew 2 sung-a kigen Hezoh pen Topa Zeisu suah laitak-a Judah kumpi a seem Herod the Great ahi hi. Esau’ suan, Edomite minam, a gilo, a gamhtat mahmah mikhat ahi hi. Zi 10 le ta 12 nei hi. Miriamne kici a zi le a tate nih that hi. A sih madeuhin a tapa Antipater zong that hi. Herod gitlohna a kigen ciangin,”Hezoh’ ta hih ding sangin Hezoh’ vok hih ding ut huaizaw hi,” kici liang hi. A meet nadingte ah lah mi mai-et siam mahmah a, Zawma kumpipa in Judah gamkee kumpi ding-a a koih ahi hi. A gitloh lam amah le amah zong kithei-in a sihni teh kuamah kap hetlo ding cih thei hi. Tua ahih manin a sihni teh mi kap a om theih nadingin mipil, migina tam simsim thongah koihin, ama’ sihni teh tua mite thah dingin vaikhak khol hi. Tua mipil teng kithat leh a kap om ding a, ama’ sih a kah tawh kibang ding, cih a deihna hita lawmlawm hi. Hezoh in Zeisu suak cih a zak ciangin lau-in patau hi (Mt.2:3). Ama’ kumpi zaa a tuh ding patau hi. Amah bek mah kumpi hi nuam hi. Tua ahih manin naungek Zeisu a thah theih nading, ahih theih tawpin hanciam hi. Bethlehem khua le a kim -a om naupang kum nih nuaisiah a muh zahzah thatsak hi. Hih pen ama’ pian’zia i theih ciangin lamdang hetlo hi. A gilo ahih banah kumpi zaa a kiat ding a lau luat man ahi hi.\nTu ni-in zong mi tampi in amau’ nuntakna sungah kumpi seem nuam uh hi. Amau le amau bek ki-uk nuam uh hi. To deihlo uh hi. Suakta takin amau’ ut bangbangin gamta nuam uh hi. Mawhna sungah zu le sa leh thangtatna namkim tawh kidiah nuam uh hi. Thumaan lo, a kilawmlo lampi tawh sum zongin minthan’na zong nuam uh hi. Zeisu Honpa le Topa-in sang le-uh, Zeisu’ deih bang-a nuntak kul ding ahih manin Zeisu sang nuamlo uh hi. Luke 18:18-30 sung-a kigen a hau ulianpa in zong Zeisu’ sawl bang mang nuam lo-in, Zeisu na nial hi. Sanggam, nang tu ni’n Zeisu na Honpa le Topa -in na sang nuam hiam? Ahih kei leh, nang le nang mah to-in kinei-in siatna lam mah manawhin, na paipai lai ding hiam? Hezoh bangin zaakiat ding launa tawh Zeisu na nial leh Hezoh’ paina lampi mah na tot kul ding hi. Tu ni-in hong kihei in la, Zeisu sang in. Zeisu san’na ah supna omlo bek tham lo-in meetna le thupha om hi.\n3. Siampite le laitheite:\nA thumna ah siampite le laitheite’ thu tawm gen ni. Zeisu’ suahna tawh kisai Hezoh in siampite le laitheite a dot ciangin, “Bethlehem khua-ah suak ding hi,” ci-in Lai Siangtho tungtawnin gen uh hi. Hih mite in Lai Siangtho thei mahmah uh hi. Mawsi’ thukham zong tel mahmah uh hi. Thukham zui zo kisa-in amau le amau zong hoih kisa uh hi. Midangte bang neuet uh hi. Amau’ hoihna tawh Pasian mai zon’ sawm uh hi. Tua ahih manin, Zeisu Bethlehem ah suak ding, cih thei napi uh awlmawh lo uh hi. Kan sawm lo, uh hi. Pai-in va biak sawmlo uh hi. Zeisu in na a sep ciangin zong hih mite mah in langpan’ den uh hi. A tawpna ah Zeisu kithah nadingin hih mite mah in vaihawm uh hi. Tu ni-in zong mi tampite amau le amau hoih kisa uh hi. A gamtatna peuh uh suangin vantung tun’ sawm uh hi. A Lai Siangtho theihna peuh uh suang uh hi. Tuma kum 40 val lai, kha khan’lawhna hong tun’ cil lai-in mikhat in, “Lai Siangthobup vial 30 val vei sim khin ing,” ci-in pianthakna thu nial vetse hi. A Lai Siangtho tam simna suangin Zeisu nial kha hi. Sanggam, nang tu ni-in, nang’ hoihna, nang’ Pasian’ thu theihna peuh suangin Zeisu na nialkha hiam? Topa Zeisu’ suah lai-a siampite le laitheite tawh na kibat khak ding lauhuai hi.\n4. Jerusalem khua mite:\nA lina ah Jerusalem khua mite en leuleu dih ni. Topa Zeisu’ suahna Bethlehem khua le Jerusalem khuapi pen tai 5 khawng bek kigamla hi. Jerusalem pen Israelte’ khuapi ahih banah biakna phualpi ahi hi. Kum tawn kha tawnin biakna pawi tuamtuam kibawl den hi. Gangawh biakna zong kibawl den hi. Khua tuamtuam pan Jerusalem a biakpiakna pia ding-a pai mi pen kipha mat den hi. Biakna thu tawh a buaiden khua khat ahi hi. Jerusalem khuamite in Zeisu suahna thu za kha lua ding uh hi. Ahi zongin biakna pawi tuamtuam tawh buai uh ahih manin awlmawh lo uh hi. Thudon manlo uh hi. Bethlehem le Jerusalem kinai ngel ci leng, kuamah Zeisu suah en dingin pailo uh hi. Zeisu in na a sep ciangin zong Jerusalem khua mite in awlmawh lo bek lo-in langpan’ uh hi. Topa Zeisu in a kithah ma deuhin Jerusalem khua adingin tamlo-in kap hi (Mt.23:37).\nTu hunin zong mi tampite biakna thu tawh buai sim zawzen uh hi. Antan’ thunget cih mah, inn kikhop cih mah, nupi teng, papi teng kilawmtakna cih mah, lasin cihmah, lawmbawm khawm cih mah, a tuamtuam tawh buai theimahmah uh hi. Ahi zongin tua bang-a biakna thu, pawlpi thu a buaipih mi tampi takte piangthak hetlo uh hi. Zeisu neilo uh hi. Tua bang hanciamna teng tawh vantung a tung ding peuh a kisa lai mi pawlkhat om mawk hi. Sanggam, biakna vai, pawlpi vai buaipihin, Zeisu peuh na don kei kha hiam? Biakna hanciamna in vantung hong tun’lo ding a, Zeisu bek in vantung hong tun’ ding hi (Jn.14:6).\n5. Nazareth khua mite:\nA ngana ah Nazareth khua mite thu kikum dih ni. Nazareth khua pen Topa Zeisu khan’khiatna khua ahi hi. Ahi zongin tua hun lai-in Nazareth khua pen kineumuh mahmah hi. A mite zong haitatin khuapi vailo uh hi. Zawma galkap honpi khat om ahih manin numei-pasal vai ah thangtatna zong tam hi. Lai Siangtho umlo pawlkhat in Zeisu pen Mazih le Zawma galkap khat’ zawlta hi, a cih uh pen hih thu hang ahi hi. Nazareth khua kineu muhlua ahih manin Nathaniel bang in, “Nazareth pan zawzenin nahoih piang thei ding hiam?” na ci hi (Jn.1:46). Nazareth khuamite in Zeisu’ thu tellua mahmah uh ahih manin sang nuamlo uh hi. A nu a pa, a sanggam te, a nasep uh, a nuntakzia uh tellua uh ahih manin Zeisu up hak sa uh hi. Tua ahih manin, Topa Zeisu in tua khua ah nalamdang tampi bawl lo hi (Mk.6:1-6).\nTuhun teh zong mi tampi in Tapidaw thu,biakna thu, Pasian’ naseemte’ thu mu-in tellua mahmah uh ahih manin Zeisu niallawh thei uh hi. Pian’thakna thu a kigen cil lai-in papiuhaam zawdeuh pawlkhat bang in, “Ke’n Cope topa lap ing; kei Sia Vial Nang’ tuiphum hi’ng,” peuh ci-in biakna sung-a a tualbial luatna teng uh tawh gupna thu nialkha uh hi. Mi pawlkhat a neu tung-a kipan Sunday School ah kipantahin, biakna sungah khangkhia lua uh ahih manin pian’thakna khawng thusim lo zawsop uh hi. Biakna thu a tungtham tengah nalgawpin a laingek a sukha lo mi tampi om hi. Biakna thu telna, nalgawp pongmawkna tawh vantung a kitung hi lo-in Zeisu san’na bek tawh vantung kitung ding ahi hi.\n6. Zawma mite:\nA gukna ah Zawma mite en ni. Zawma khua pen taang khuapi teng lakah a thupipen khat ahi hi. Zawma khua tawh kisai pauciin’ le paunak zong tampi om hi. Gentehna-in, “Zawma khua ah na om leh Zawma mite bangin om in,” cihte; “Lampi lian khempeuh Zawma khua tung hi,” cihte; “Zawma khua nikhat sung-a kilam hilo hi,” cihte kizang mahmah hi.\nBC 75 kumin Zawma khuapi ah mi awn 4 om hi ci-in ciaptehna om hi. Zawma mite pen milim biate ahi uh hi. Zawma khuapi sung bekbek ah milim biakinn 420 om hi. A nungta Pasian peuhmah phawkkha lo uh hi. Gualnopna zong a ut deuhte ahi hi. Zawma khua leitang’ 1/8 pen paak-huanin kizang hi. Kum khatin zumkhak ni 159 om hi. Kumlang khawng bek na kiseem cihna ahi hi. Kumpi sum tawh kibawl kimawlna tuamtuam nam 93 om hi. Mi 250000 tut theihna kimawlna tualpi khat om hi.Pawilahna inn lianpi tampi zong om lai hi. Zawma te in milim biakna le gualnopna hahbawl mahmah uh hi. Tua ahih manin amau’ ukna gam sung-a suak Zeisu mangmat kha beeklo uh hi.\nPasian in milim biakna pen a huatpen khat ahi hi. Tua banah, sing le suang tawh kibawl milim i biakloh hangin i nuntakna sungah milim tampi om thei hi. Pasian mai -a i koih na khat peuhpeuh pen i milim (idol) hi pah lel hi. Sum le paai i milim hi thei a, pilna zong i milim hi thei hi. Minthan’ nopna i milim hi thei a, zaaliat nopna zong i milim hi thei hi. I nuntakna sung-a milimte le gualnopnate in Zeisu i san’ ding hong dal thei hi. I milimte le thangtat nopna lungsimte hemkhia-in Zeisu i san’ ciat ding i kihanthawn nuam hi.\n (Siapipa’ Sermon Vol.II pp.232-234 pankila hi. Ed.)


url: =Lai tam sim pilna hi ~ T. Sawm Lian :: ZOMI DAILY\nposted on 18 September 2018 at 7:26 pm Lomkholna: Article, Education, Sawmlian\nThupatna: Sia Go Khen’ kammal – Mi khat in “khamangthang vei veng aw,” a cihcih leh Sia Go Khen in “Vei ing ci se ken, vei taktak lecin, meimatum vei, gilsan vei na sa mahmah in na omkhong theihloh bangin omkhong thei lo ding zah hi the. Kuamah a veizo o khang, vei taktak leng khua lamah an ne kimlai vokpi tai mu leng kei khia-in delh huan hi hang. Nitak akgil kah lo om leh zong huan hi hang. Vokpi taii lunghimawh zah leh akgil kah lo lunghimawh zahin khamangthang kuamah in lunghimawh zo tuan lo hi hang” ci…\nSia Go Khen Lai uk mahmah ahih manin sia dang khat in “Kha mangthang vei kei teh” a cih leh Sia Go Khen in, “Sia dangte’n khamangthang vei, Go Khen in type writer (laikhetna) vei” cihsan ziau hi (Hong nusia khinsa Rev. Go Khen thang’ ciamnuih kam, pil kammal leh article tuamtuam, p.11 &16).\nTuni a thulu pen Zomite in i kisap mahmah, i zuihlah leh zuih zong a haksa mahmah thu hi a, Kha lam thu lo a ci a om leh mawh lo uh a, ahi zongin Kha lam a picin zawk semna dingin a kisam veve hi, zong i ci thei ding hi.\nLai Siangtho bulphuh ding – Thuhilhna 12:12; Paunak 4:7; 9:10 (Sawltak 17:11 zong sim ding hi mah leh nitak ciang a thulu tawh kinaizaw ahih manin i gen kei ding hi).\nThulu ding a hong kipia, “Lai Tam Sim Pilna Hi” cih pen a maan mahmah tawh a kibat hangin, Thna 12:12 sungah “Lai tampitak simna in pumpi gimsak hi” ci ahih manin thulu leh Lai Siangtho a kituaklo tawh kibang a, ahi zongin ‘lai tam sim’ cih i gen ciangin lai/laibu hoih tam sim, cih i gennop leh Lai Siangtho in hong hilh hi, cih theitel masa lehang… Lai Siangtho in lai tam sim limlim hoih a sa lo hi loin, laibu hoih lo pipi khawng simsim pen a gennop hizaw hi, cih Lai Siangtho siamte tuatdan ahi, cih zong thei masa lehang…\nTuni Literature Sunday i zat laitakin, lai simna tawh kisai in i kihanthotna khenpi li (4) in khenin, gen kong sawm ding hi.\nI. Laibu sim ding pilvanhuai : Khuai in paak a bob ciangin ama tup, geel leh lamet hi het loin, paak ci (seeds) a piansak bangin, laibu simna in – pilna, thutheihna, ngaihsutna zaizaw a sim mite tungah pia hi. Tua ahih manin lai sim pen pilvanhuai mahmah a, sim ding hoih leh hoih lo teelhuai hi… Lai/laibu hoih leh hoih lo in a sim mite tungah na a sep theih dan en lehang…\nLaibu hoih lo in…\nDas Capital (communist bible) kici Karl Marx, 1967 in a gelh tungtawnin leitung gam tuamtuamah communist thusinsakna khang a, gam tampi uk zo hi.\nMizoram ah nu le pa thangtatna (sexual immorality) pen laibu hoih lo sim tam luat man ahi diam (Gtna. Zawlaidi, etc).\nIndia gambup ah laibu zuak a kiphal lo (nationwide books banned) – 43 books. A masa pen kum 1910 in Aril Oru Pangu kici, Subramania Bharati in a gelh, first Tamil Story book. 2018 in 22’s Diary (foreign published), Maitressse P in a bawl, India gama lakluh ding kikham (It demeans the role of husband).\nIndia gam sunga state-te in zong laibu a khaam uh (statewide books banned) – 11 books. A minthang deuh – Jaswhat Singh’s – Jinnah: India, Partition, Independence 2009 in Gujarat State. Dan Brown’s – Da Vinci Code, 2006 in Nagaland state.\nSetanic bible nadong om; upna paikhial pawlkhat in zong a upna uh lai tawh nakpi takin leitungah kizelhsak sawm…pilvanhuai…\nLaibu hoih in…\nAmerican Civil War (April 12, 1861 – May 9, 1865) a tunna hang pen kum 1852 a Harriet Beecher Stowe in a gelh, “Uncle Tom’s Cabin” kici tangthu kihel hi, kici hi. “Harriet Beecher Stowe Center” kici website sunga thului khat, ‘Impact of Uncle Tom’s Cabin, Slavery, and the Civil War’ kici sungah, Abraham Lincoln in Stowe kiangah 1862 in, “‘So, you’re the little woman who wrote the book that started this great war’ ci hi” ciin kigelh hi. Tangthu phuaktawm maw a piang taktak cih a kithei lian lo hih Uncle Tom’s Cabin kici laibu leh American Civil War in kizopna lianpi nei mawk hi.\nKum zalom 19 huna England gama mi haute in mi gentheite bawlsia a nitha/khasum tawm cikcik tawh nikhat in naikal 12 sung gim taka na a sepsakna uh a kikhawlsakna hang pen Charles Dicken in kum 1849-50 sunga a gelh, kum 1850 ciang-a a bu a kibawl, “David Copperfield” kici laibu, vaihawm makai (M.P) Charles Hawardte pawl in a simna uh pan hi, kici hi.\nKum zalom 18 bei kuan a America mipite lungsim buai leh haksatna tuamtuam a nei lai ua a lungsim uh a hangsansak a, thahatna a pia, leh Great Britain ukna pana suahtakna ngah pah nopna, leh khantoh taktak nopna lungsim pen Thomas Paine in a gelh “Common Sense” hang hi kici hi. Hih laihawm (pamphlet) pen tua hun laia laihawm kihawmkhia tampen hi a, kum 1770’s bei kuan in copies 75,000 – 100,000 kihawmkhia hi, kici hi.\nLondon khua sungah papi pawlkhat tukhawmin a holimna uh ah, “India huahna maw Sheakespere koi manphazaw?” ci uh a, sauveipi a genkhop khit uh ciang Englang hici bang-a a khantohna, leituk uk a, gamdang hauhna tampi a neih theihna uh thu le la lama khantohna hang hi, ci uh a, tua lama mi kiva, Sheakespere pen India gam hauhna sangin manphazaw ci uh hi, kici hi.\nA minthang vangvang French Revolution hong piankhiatnate laka zong Daniel Defoe in a gelh “Robinson Crusoe” kici laibu pan kipan French philosopher minthang Rousseaute pawl thu leh la in na mipi lungsim-ah na lianpi a sepna hang zong hi, ciin kigen hi.\nKum 1856-1859 a tuhuna Mizoram sunga sim leh mal kidona pen la khat hang hi, kici hi.\nMizote madawk theihna… 1940 kiim khawng a la phuak leh lai gelh siamte in, “Mizo hi hang i meel zong hoih” “Galkhat lamah pilna-siamna sinin kuan khia ni” “Zotlang gam nuam” “A hangsan Mizote, a phattuamngai (tlawmngai) Mizote…” ciin na gelhgelh, na sasa, na simsim uh a, tuhun ciang zong laibu bawlin, simsim uh ahih manin minam itna leh kalsuanzia ding kilawm thei zawdeuh uh a, minam itna leh kalsuanna khatpeuh pen Zosuante sungah zong a madawk in pang thei pah uh hi.\nLai Siangtho manpha hi, sim ni. Laibu hoih tuamtuam zong sim ni. Deihteel ni.\nII. Lai hoih tampi simna in pilna hong guan…\nAricle thum – Lana Winter-Hebert’s: 10 Benefits of Reading: Why You Should Read Every Day; Abigail Wise’s: 8 Science-Backed Reasons to Read a (Real) Book leh Glenn Davis’: Why is Reading Important? kici thului (article) sungah, a genpipen uh – pau simsak (minamdang kalah kisam diak, pau dang sinte ading), lungsim ngaihsutna zaisak, khangtosak, na thak hong musak, stress kici lungsim khat a zatluatna, lunggimna kiamsak, ciamteh theihna khangsak, Alziemer leh dementia (teksiat ciang a na mangngilh pahpahna, am gawpna) dal thei or a proress zekaisak, ihmut suak/nuamsak thei etc.\nLaigelhpa khat in, “Lai simna in mihaite pilsakin, a gilo mite bawlhoih a, mi hoihte a hoihzawk sem nadingin makaih-in, lungsim suakta sakin ngaihsutna thak hong guan thei hi. Ei leh ei kitheihtelna, mite nuntakzia theihna, mite ngaihsutna leh mite pilna thu theihna, gamvai, minam vai, sumzon-paizonna, tangthu-tuanthu, leh Pasian thu nangawn ei guakin i theihloh ding tampi lai simna tungtawnin theihna kingah thei hi. Lai tam a simte in tam a sim semsem uh leh a manphatna thei semsem uh a, a tamzaw sem simin tua in pilna pia thuahthuah hi” ci hi. Tua thu a theician American mipil leh minthang Thomas Jefferson in, “Laibu om loin nungta thei ke’ng” ci a, BC 100 kim a mipil Murcus Tullius Cicero in, “Laibu omlohna khaan (room) pen kha (soul) a nei lo pumpi bang bek hi” ci a, Stanley Jones in, “Laibu sim ding na neihloh ding sangin na silhlai puan zuak inla, laibu lei in,” ci liang hi.\nMikangte in “[good] leaders are the readers” ci uh.\nJapante khantohna laibu sim hi. Lim (picture khat thu)\nIII. Lai simna in pilna hong guan ding, tua pilna Lai Siangtho in bangci gen?\nPilna in — Khan sausak a, huahna & pahtawina zong pia thuah hi (Pau. 3:16, 9:11), Nuntakna nuamsak, lungmuang takin omsak den hi (Pau. 3:17), Siatna pan hong hu ding a, lungmuang takin omsak ding hi (Pau. 4:6), Mi lianin bawl ding, pahtawina ngahsak hi (Pau. 4:8), Pahtawina leh minthanna tun ding hi (Pau. 4:9), Inn lam hi (Pau 9:1), Lung duaisak hi (Pau. 19:11), Lungmuangsak hi (Thna. 7:12).\nMi in tua theician uh ahih manin lailam na hahkat mahmah uh hi. I naihuai Mizote sung en pak lehang, Dr. Laltluangliana Khiangte in kum khatin laibu thak 150-200 kiim om den, a kitei zong tua zah sang tamzaw lai dingin um hi… A lai nasepna uh pawlkhat en lehang…\nPCI Synod Bookroom – branch 12 & distributor centres 32. Branch 12: Budget (2017-18) – 8,80,00,000 (880 lakhs), muh 13,65,51,451 (+4,85,51,451)… net profit – 51,36,749. Distributor centres 32: target 99,00,000 (99 lakhs), muh 180,05,438 (180 lakhs+) [nungkum 145,62,851].\nLaihawm (Juky 2018): Synod Newsletter – 150,000 copies (colour, monthly), Agape (numei) – 40,600 copies (monthly, Rs. 80 per year, 36 pages), Didakhe (ATC) – 5,500 (montly, Rs. 50 per year), Kristian Naupang – 30,500 (monthly, Rs. 50 per year, 36 pages), Kristian Thalai – 38,400 (monthly, Rs. 80 per year, 36 pages), Kristian Tlangau – 40,000 (mongthly, kum 107 na, 50 per year, 36 pages), Ramthar – 34,300 (monthly, 60 per year, 36 pages)… Mizoram Baptist (BCM) in zong Kohhran Beng leh Baptist Today cihte bang nei…\nZomite lakah Lamka EBC in Khristian Thukizakna (monthly) CBA pan Lungdamna Aw (monthly), Simte, Zou, Vaiphei lam pan zong om ciauciau… copy 10,000 a hawm zo om lo mai thei. ZCLS pan Zolai Zunna, ZBCM – Zomka, Tedim pan Tedim Thukizakna, Lungvakna, etc. om ciauciau… Yangon pan Upna Laigil, Zonu Tongluan, GBC Periodicals, etc. copy 5000 a phazo om lo.\nLaikhetna lam tawh kisai-in, PCI in offset 49 lakhs man kum 2012 in lei, Vanglaini (4 pages color, 30,000 copies), Lamka Post (color printer, 58 lakhs in 2015). Manipur Express (color tawh kikhen), EBC (color printer 24 lakhs, 2015), Hmasawnna Thar kici dingin Hmarte in 5 lakhs target uh a, mi 50 in 10000 tek hanciam sawm uh cih kiza hi.\n** Mi in lai kisapna thei uh a, bawl uh a, lei uh a, sim uh a, manphatpih uh hi. Mi thupizaw, lianzaw uh cih lam i gensawm hi loin, mi in a kisapna thei a, hizahta in hanciam ahih uh leh, en zong hanciamhuai lo hiam? Tha la lo ding i hiam?\nIV. Laitai Sunday…\nTuni a ZBC in Literarure Sunday ci-a i zat pen nidangin Laitai Sunday ciin kizang hi. Laitai 1st issue September 5, 1990 (Sept. Nipi masapen) a kibawl bulphuh hi. Mizoram Zomite adingin manpha, a om sun hi mai… puah, zuun, khantohsak kisam hi.\nKhat i neih sunsun zong kipuah zo lo, kizuun zo lo, kikhangtosak taktak zo hi. Mi khat le nih hang a khantohna a om henhan ding hi kei… Pankhop kul hi… A laigelh pawl, a sim pawl, sum tha tawh a pang pawl zong i om kisam hi.\nTua ahih manin sup lawh liangin, kum 28 mel bang mu in Laitai kalsuanpih ta hi hang. Hici den ding hi thei lo hi. Amah leh amah a kisik zawh kisam (a meet lua kei zong)… Tua ahih manin makaite in vaihawmin, a khantoh zawk theihna ding, amah leh amah a kisik zawh theihna ding ngimna tawh “Laitai Innteekpi” hih theihna lampi hong hong uh a, Laitai nung lama i mu hi. Chief Patron – 3000 (mi 2), Patron – 2000 (mi 5), Life Member – 1000 (mi 13), Memorial gift – 500 (mi 7)… tu laitak min kigelh ta hi. Kha kik pan bangzah in i khangsak zo diam?\nTua ahih manin…\nLai sim lah hoih cih i thei a, manpha cih zong i thei a, mipil leh minam khangto zawte in thupingaihsut cih i thei hi. I Lai Siangtho simnate tungtawnin, (Pau. 4:7) 1) pilna a thupipen zong ding a hong hanthawnna bangin lai simna tungtawnin zong ni; 2) I neih leh lam bei dong a zong ding a hong hanthawn bangin sum le pai beiin, lai lam khantohna dingin piakkhiatna tawh hanciam ni; (Pau. 9:10) 3) Topa kihtakna tawh laibu hoih, ama deihna kigelhna bu simni… Laibu sim mawkmawk manin pumpi gim thei mah, ahi zongin a hoihte in hong thahatsak, hong huh, pilna hong pia, khuaizu sangin zong a khumzaw om hi. Tuate kanin, simin, zang ni. Mi theih dingin zong gelhin, hawmkhia ni.\nMi nam a khantohna pen lailam nasepna panin tampi kithei hi. Mafaa in kum 2010 a Vaihna Vartian kici tangthu tuamtuam a koih pen kha khat sungin thumvei kiprint a copy 10,000 val zuak hi. Rick Warren in biakinn lamna ding khatah million 1 or 10 piak ding ciam a, piak ding nei pak lo, thu a ngetnget uh leh a laibu gelh khat adingin advance sum pia vat uh ahih ciangin pia thei hi, cih ka za ngei hi. Laigelhna pen Zomite lakah hauhna ahi kei zong, amah leh amah a kisikzawhna ding ciangin cik ciang lai lunggulhna i nei tam?\nCope Topa in zong kum 1918 in Luseite lai lam a khantohna (leh mainawt zelna ding) a muhzia a kigelhna khat en lehang, 1918 October sungun Luesi gam (tu hun Mizoram) ah Cope topa zinin Aizawl dong pha hi… Luesi gam ah Welsh Presbyterian mission leh Mangkang Tuiphum mission thahat mahmah hi. Lusei gambup milip 90,000 lakpan Khristian 15,000 kiim pha a, Luesi Khristiante a muh ciangin Cope topa tha-ngah mahmah hi. Nitak kikhopnate ah mi 3000 phialphial in la makai cih zong om lo, tumging cih zong zang vet loin kituak takin la a sakkhop uh a muh ciangin pakta mahmah hi.\nZogam mission sangin Lusei gam mission nakpi lawhcingzaw tham ahihlam mukhia a, a lawhcinna zawkna uh hang zong a mukhia hi. Lusei gam ah kampau nam khat bek zang uh ahih manin nasepna tangzai hi. Pasian’ naseem tampi nei uh a, Zogam ah mi nih’ nasep pen amau kiangah nga bangin semkhawm uh ahih manin nasep zozaw uh hi. Lai nasepna lamah a seem ding koihzo uh ahih mann laibu tampi nei uh hi. Lungdamna Thu lamah thalawp uh a, Khristian ahisate in midangte zong hotkhiatna a ngah ding uh deihsak hi (Cope Topa Tangthu, CCJ, 55).\nCope Topa in zong Luseite lai lam a khantohna, lai lam a awlmawhna uh na mucian mahmah hi. Pawlpi tuamtuam, ZCLS leh lailam saite in zong hanciam, geelsiam kisam mahmah hi.\nI thupingaihsut in nakpi takin i nuntakna-ah lam hong pi thei hi. Zomi tamzaw in thupingaihsut in nei lo i hih manin lai lam kiniam hi. Lai sim thanuamin, pau tuamtuam i sim theih leh zong hoih, Zomite a a om sunsun simin, gelhin, panpih ni. Ciau kama ei theihna ciang bek kicingsak mahmah ding hi lo hi… Lai simin pilna zong ni, i social life mahmah zong kilamto ding hi. Zomite la mah zong sa ni, Zomite thu le la Zomite sungah teek tangsak ni, khangtosak ni…\nLai/laibu hoih sim ni, pilna hong guan ding hi. Tua dingin lai/laibu hoih tamzaw i neih theihna dingin a sem a bawlte thapia-in, huh/panpih ni. Laibu lei ni, i laihawm neih sunsunte manphasak ni. Tua hi leh khantohna maan lampi kitawn ding a, haina leh mawlna hang a “Zomite mite in hong simmawh” i cihcih pen bangzah hiam hong bei ding hi.\nSeptember 2, 2018 a ZBC in Literature Sunday a kizatna, Champhai ZBC biakinn a thugenna note, a sim nuam ding a tawm khat behlap ahi hi. T. Sawm Lian\nPrevious: Mipi mai ah Thugensiamna (Part 1) ~ AS Thangbawk\nNext: Malaysia, Klang Valley sungah zu atuh adawnkha mi 19 sikhin, tampi zato tung\nItna bucing (Margarete Gawtier) Part 1


url: =Singapore Airlines vanleng sungah Bomb omhi ci’n kikhem ahih manin alenhunding ziakai :: ZOMI DAILY\nposted on 3 February 2018 at 10:58 pm UTC+9:30 Lomkholna: News, Sawltak, Singapore, World\nTaiwan gamsung aom Taipei City panin Singapore azuanding vanlengkhat asungah Bomb omhi ci’n ki patausak ahih manin, tua vanlengpen alen khiatding ziakaisak cih CNA pan kiza hi.\nTua vanlengpen Singapore Airlines (SIA) te ii vanlengkhat ahihi. Vanleng sungah Bomb omhi ci’n Bomb Threat akigen pen kikhemna Bomb Hoax nahimawk hi.\nHih Bomb Hoax kikhemna hangin Singapore Airlines Flight SQ879 pen Taiwan’s Taoyuan International Airport panin alenkhiatding ahun aki ciantansa sangin nailangbang ziakaizaw in lengkhia theipan hi.\nZanni Friday nitaklam in thupiang hi a, Bomb Hoax kikhemna asiangzawh 5:45pm ciangin Taoyuan International Airport panin lengkhia theipan a, Singapore ah zanlam 10:35pm hunpawl in bangmah nawngkaina omlo in tuthei hi.\nSIA Spokesperson khatin agenna ah hih kikhemna Bomb Hoax pen atakpimah hi a, tua vanlengpen bangmah nawngkaina omlo in Singapore’s Changi Airport hong tungthei hi ci’n genkhia a, ahi zongin adang athu akician in bangmah genkhiat neinailo hi.\nTaiwanese Media te pulakkhiatna ah Singapore Airline Flight SQ879 alenkhiat madeuh in numei khatin lamgei Payphone panin Taipei Police Hotline ah phone sam a, Flight SQ879 sungah Bomb omhi ci’n zasak cihi.\nMore: Singapore aom vanlengtual in “World’s Best Airport” ciaptehna ngahleuleu\nTuabangin azaksak laitak in Singapore Airline pen alengkhia liandingin Runway tungah apaipaita, aki khinkhinta ahihi. Tuaciangin Flight SQ879 pen ki khawlkik sakphot a, thunei Authorities te’n avelcian khitciangin ki lengsakpan hi. Taipei Police te’n hihvai tawh kisai in akanciansan laitak cih kiza hi. Sawltak #zomidaily\nPrevious: Mahatma Gandhi banghang in Christian suaklo hiam?\nNext: Lau kei in! ~ Tdkhen


url: =Kipawlkhopna Ah Kithutuahna Om (Sial vom le Sial vom Kingai) :: ZOMI DAILY\nposted on 3 January 2015 at 6:25 am Lomkholna: Article, SuanghDal\nThumna ah, gam le minam vai ah kipawlkhop loh phamawh a, Pawlpi le Upna vai ah kipawlkhop theihlohna phamawh hi. Tuazia tawh a khuasa lo Pawlpi ki-om lo hi. Kipawlna tawh kisai communism tawh a kimakaih, Sente – Rasiate pen Pasian’ mai ah a limci pen na hi lo uh hi. Ahi zongin hun khat lai-in Pasian’ kammal bulphuh in a kipawl mitawm cik khatte’ makaihna tawh USA ong kiphut a, thupha hong sang uh hi. Ahi zongin hih USA in tuni in Pasian’ kammal tawh kipawl nawn loin om leh damdam in tulaitak ih muh sak a gahte hong pulh kik mawh ding hi lo hi.\nBiakna le gamthu (nainngaanzi) bel a kipum khat hi. To be a Myanmar is to be a Buddhist. Khaubangin a kihual khawm ahi hi. Buddhism le Kawl Kumpi, Islam biakna le Moslem gamte, Hindu biakna le India Naingngaanzi…etc. Christianity is not a religion. It is about faith in Christ. Christian thuzuihna pen biakna hi masa nawn loin Upna thu hi. Hehpihna tawh kisai hi. Christianity pen Lungdamna thu hi. Tua suangdalahih man in biakna cih kammal sangin Pawlpi cih kammal kizang zaw hi. Naingngaanzi le Pawlpi khaubangin kihual khawm thei lo a, ahi zongin Naingngaanzi le biakna pen nang khuituah kul loin a kikhuituah lua khin na hi zaw! Tua biakna le naingngaanzi khuamial khuavaak tawh a tan suk ding pen Pawlpi the Church ahi hi.\nPrevious: Souvenir: “Muvanlai” (Lamka ah Baptist Youth Fellowship 50 Cin Phawkna) ~ Hau Za Cin\nNext: Zomi cih Laimal Pianzia


url: =Lovers + Friends Maia Top in Deep Teal | REVOLVE\nfavorite Lovers + Friends Maia Top in Deep Teal\nShare Maia Top in Deep Teal on Facebook (opens in a new window)\nShare Maia Top in Deep Teal on Twitter (opens in a new window)\nRevolve Style No. LOVF-WS1467\nManufacturer Style No. LFS852 H19\nMaia Top in Deep Teal


url: =PATHIAN OMPUINA (Emmanuel) | Siyin Chin Baptist Church\nBy Rev. Dr. Cin Khua Zam\nPathian ompuina ci thu bulphu a, 2010 kum, Yuzana Sizang Innkuante kum sawm cin lungdam vawt in, ka thuhilna hi a, a kuama po tha nga mama ung hong ci ciang, a taangzai zaw tu lametna taw kong at ahi hi.\nPathian kammal ngai masa tawng: Ngaknu thiangtho khat naungil om tu a, tapa khat hing tu hi. Taciangin a min sia “Immanuel” kiphuak tu hi. Tua in eite taw Pathian om khawm hi a ci nopna hi. (Mate 1:23). Immanuel Pathian hong ompuina mikim tungah hong kilangh tahen. Leitung mihing peuma pawl le lawm a ngai, om khop tu a uuk tek kihi a, thu kisik man ahizong, nuntakna nasepna taw kisai in ahizong, a khua, a pawl, a minam ci bangin kiom khawm nuam tek hi. Tawntung nuntakna ih nga natu Jesu mi bangin hong piang hi. (Jn 1:14)\nPathian in ama meal le lim suun a hong vawt ahi, mihingte taw hong om khawm masa hi (Pian 2:3). Mining te ii haksat hun ciang Pathian ko leang hong ompui lam hong kitelsak tawntung hi. (Late 46:1). Ephet 1:9-10 sungah, Pathian in a tupnasa bangin vawt a, a pawlcing in a khensatsa ama tupna thukuu sia, Christ zanghin eite hong hesak hi. A hun hong tun ciangin, a khuangkhim tu dong a, Pathian vawt tu hi tupna sia, vantung leitung ah bitphuasa theampo kaitua khop natu le ama ii lutang sia Christ ahi natu ahi hi ci hi.\nPathian in van le lei, na tatuamte ni luk sung vawt a, ni sali ni tawlnga in thupha pia hi (Pian 2:1-3). Topa muna ah ni khat le kum tul khat a kilamdanna om ngawl hi ci hi (2 Peter 3:8). Tua hi a, Topa Jesu maa BC kum 4000 le Jesu zawk AD kum 2000 en leang kum 6000 ahibale, Pathian muna a ni luk kici thei hi. Hi kum 6000 sung Pathian in bang tupna thukuu taw Christ kilangh sak zaim? ci en lai tawng. Ni 7 tawlngak ni sia kum 1000 man hun hi.\nPathian in kum 1000 khang khen sim in, mihingte suakta a, ama taw ih omkhop thei natu ngupkhiatna lampi hong ngealsak tawntung a, thuciam, thupiak zongh hong nei tawntung hi. Ahizong, mihing te in Pathian thu ni zo ngawl ahikom, Pathian thutanna thuak tawntung hi.\nAdam hun Eden huan sungah thingnga namcin neak thei tu vawtsak a, ahizong huan laizang a om a pha le a sia khentel theina thingnga sia a neak ngawl tu in thuciam pia hi. Na ne uh le na neak ni ma in na thi tatak tu uh hi ci hi. Pathian thu ni pole tawntung nuntakna tu thu ahihang, a thu nit ngawl hu in thaa thina le hawlkhiakna thuak uh hi.\nNoah hun ciang in, Pathian in a kiihuai mawna leitung thiansua sawm ahikom, a thutan tu hun kum 100 hun pia a, ngupkhiat natu teambaw vawt sak hi. Mihing te in um ngawlin selno a, Pathian in a kamciam a tun hun ciangin, leitung buppi tui in khumcip sak a, Noah te innkuan le nganhing nupa kop khat tek son ngawl po tui sungah thisiat hi.\nTuipi liim hong bo zawkciang in, Noah suan le paal hong pung kik a, Pathian in leitung dim tavun. Ngam sa vacim le ngasa te na uk tu uh a, zong na ne thei tu uh hi ci in thuciam pia kik hi (Pian 9:1-3): Ahizong mihing te in um zo ngawl ahikom leitung theampo ah ih kithethaang ngawl natu in, khuapi tau saang “Babel” sa tawng ci in “Babel” tausaang hong sak ciang, Pathian in a kampau kitoknoai sak in, leitung mun theampo ah kithethaang kiksiat hi.\nAbraham khang hun ciangin, Pathian in kong lakna Canaan ngam lua tavun (Pian 12:1) ci in, Canaan ngam ah a nuamsa tu in kamciam napi, Abraham ta Isaac, Isaac ta Jacob, Jacob ta Israel minam 12 suan le paal te Egypt ngam ah kum 430 sung Pharaoh Kumpi khut nuai ah sila kaai hi.\nMoses Israel te mapui tu in, Pathian in sam kik a, ka mite Egypt ngam panin pusua pui in a, kong kamciamna khuinoai le khuaitui a luanna Canaan ngam zuan tavun. Kong piak thupiak sawmte zui in na pai tu uh hi ci hi. Thupiak zui zo ngawl ahikom, Seneal ngam sung pan a piang tawm kum 20 nuaisia khangno teng le Joshua le Kareb bek Canaan ngam theng zo bek hi.\nMoses a thi ma in, a mite thunit ngawl hu in Pathian in daan thuaksak a, ngul ngu nei bebek in tusak hi. Athi a na a tam mama ciang Pathian in Moses tungah thing khuam tungah taungul lim khat vawt in a khai in. Ngul tuk a thuak peuma en sak in ci hi. A en susunte dam kik pai in suakta uh hi. A en ngawlte ahile thi suak hi.\nTua taungul kikhai sia, Topa Jesu in mimawte daan thuak taang hong thuak sak tu a, thinglamtee tung hong kikhai lup tu limlakna ahi hi. Pathian in hi bangin a hun a hun in hong tonpuina le suatakna lampi hong thunsak tawntung hi. Ahizong, mihingte in ih hanciamna, ih phat ih hoina, ih hatna le ih zui zawkna om ngei ngawl ahikom, mi theampo mawnei suak zo a, (Rom 3:23) Pathian ii ngup natu in hong ompuina taw kikhuala siat zo hi.\nAhitazong, Pathian ii tupna thukuu ahi, a Tapa Jesu Christ taw a khuangkhim natu thu ahi hi. Hallelujah!\nDaniel 3:1-26 sung ih sim ciang, Nebuchadnezzar kumpipa milim vawt a bia nuam ngawl, milim mai ah a kun nuam ngawl, Jew mi Shadrach, Meshach le Abednego te meiphual sungah denna in a nei uh ciang, Nebuchadnezzar kumpipa in meikuang sungah mihing li kot vavaa in mu a, amate kiheencip ngawl si, liam zongh liam beak ngawlin a lina pa sia bang vantung lalang khat taw kibang hi ngawl ziam? ci in dongh hi.\nShadrach, Meshach le Abednego a lianbel Pathian ii naseamte awng, hong pusuak tavun; ci in sam hi. Kumpipa in hi mi thumte Pathian in ompui ahi hunlam tel in pualaak hi.\nEi tek zong haksatna cimawk hun khat ih thuak ciang, ei le ei ih kisuatak zo batu a, tua hun ciang Pathian kammal tungah kinga in ama ko leang ama in hong ompui pole, ih haksatna theampo hong zawpui tu ahi hi. Hallelujah!\nCope Topa khamtung ngam ah Pathian thuson in a vavaa hun lai in ka pa Ngo Thang (Dolluang) zongh tawlkhat sung a nung ka zui ngei ci hi. Falam ngam Ngawn khua khat ka tum uh ciang in hong nol a, hiak khua sungah Pathian thu son thei ngawl tu nu hi. Ko Doai bia zo khu hi. Na son sawm hamtang uh le thatlum tu khu hi. “Pathian thu na son nuam uh le hong zui tavun” ci in a khua pan a khuala mama ngam tawngtolna mun khat hong lak a, tuak sung mun ah son tavun, hong ci a, ni tum dektak zo si, koima kizuan man ngawl tu ahikom, ngiaphual vawt in, thing tom in meiphual ka thut uh a, nitak an ngawlin ka lum uh ci hi.\nCope Topa sia meitaang ah Lai Thiangtho sim a, kei sia toi mama si, ka ngil kial si tana ka lup thei bangin ka lum pai ci hi. Khang khat ka law ciangin khua ka et le Cope Topa sia Lai Thiangtho a na sim lai a, ka kiim teng ka et le ka kung mama ah sahang pui khat in topui ngenngun thong a, Topa Topa ei bang law thong tu hi ziam? ka ci le, Cope Topa in “Ngo Thang awng lau heak in” hi sangah a lian zaw khat om lai hi hong ci a ka et le ama nungsang ah a lian zaw lai khat na lum lai hi.\nCope Topa in Ngo Thang awng khua mite in hong thalup nop hang Pathian na ei hong ompuina hizaw hi. Mu kik in bangma law ngawl tu hi hong ci ciang ka thin hong nuam pai a, sahangte ka et kik ciang ko hong petlum tu lim hi ngawl a, ih ui khoaite in hong it a, ih kung khawng a hong luppui tu bangin ka ngaisun thei a lumkik in ka mukik thei pai hi ci hi.\nA zingsang khuavak ciangin inn lam zuan in ka cia kik uh a, lui dung khat ka zuzui uh le suang pheak pui khat ii tungah sakhi la khat sahang te in silup sa in na koi a, Cope Topa in a peang pan khaito in, Ngo Thang awng Pathian in ih zing an tu hong pia hi. Mei thut in; sakhi sa ih ne tu hi hong ci a, em in ka kham teak ka neak zawk uh ciang tam mama innkuanpuite ka puak lai uh hi ci hi”. Cope Topa sia khual a haw ciangin kawngnam, meibawn le cii pua tawntung hi tuak hi.\nPathian in mimaw eite hong it lalawm ahikom in ama hun khen a khang a khangin tawntung nuntak ih nga thei natu lampi hong thun sak a, ama thu tupna thukuute a khuangkhim natu in Jesu Christ taw hong hesak hi. Tua Jesu a min sia Emmamuel eite taw Pathian hong om khawm cina ahi hi. Nang le nang kisaan tawm zaw heak in a, Pathian ko in. Tua hile “PATHIAN OMPUINA na nga tu a, a kidim nuntakna na nga tu hi.\nHi thuhilna a sim, a zate theampo tungah Emmanuel Pathian ompuina ahi thinnopna, suaktakna, tawntung nuntakna le nopsakna om tawntung tahen. Amen!\n« 2011 USSBC Christmas\nPathian Kung Paina Lampi »


url: =Stephen Hawking Tangthu tom :: ZOMI DAILY\nStephen Hawking Tangthu tom\nTheoretical Physicist leh Cosmologist minthang mah mah khat ahi Stephen Hawking January 8, 1942 in Oxford khua ah piang hi.A pa Dr.Frank Hawking hi-in a nu Isobel Hawking ahi hi.Amau unau sungah a upa pen ahi hi.Pianpih unau numei nih nei hi. Tua banah a nu leh paten ta pasal khat la(adopt) uh hi.Stephen Hawking a pian khitciangin a khualui uh ahi London ah a innkuan un peemkik uh hi.Tua lai pan Stephen hong khanglian hi.Stephen Hawkinh kum 1962 in University College, Oxford pan Physics major tawh B.Sc passed hi.Tua pan Oxford nusia in ama’ lunglutna a sin theih nang mun Cambridge University zuan hi.Cambridge University ah Astronomy leh Cosmology sin a, kum 1965 in Ph.D zo hi.\nStephen Hawking in a naupan lai akipan in ‘Amyotrophic Lateral Sclerosis’ kici motor Neurone disease vei hi.Hih pen mihing’ cell leh tha subuai a taksa peng tuam tuam ten a sem thei losak natna ahi hi.Kum 21 a phak in siavuan ten kum 2/3 khawng val nungta zo nawn lo dingin gen uh hi.Tua khitciang pau leh gamtat ding haksa sa sem sem hi.A pei nei tutna ah tuni dong tu thapaai hi.Kamsiat huai takin kum 1985 in pneumonia natna vei beh zaw lai hi.Tua hangin si dektak phial a, pau thei nawn lo mawk hi.David Mason in Stephen Hawking ading set khuaknei ‘DEC talk DTC01 voice synthesise’ bawlsak hi.Tua set khuak nei pan a thu gen nawpte a mit leh a khut tawh teelin tua set ah a thu gennopte suak zel hi.Kum 2009 kiimkhat pawlin a set khuaknei zat hoih nawn lo ahihmanin set khuaknei a pau thei ‘NeoSpeech’s VoiceText speech synthesiser’ kizangsak kik hi.\nStephen Hawking University of Cambridge ah kum 30 vilvel(1979 – 2009) Lucasian Professor of Mathematics ahi hi.Tu in University of Cambridge ah Director of Research at the Institute for Theoretical Cosmology ahi hi.Physics leh Mathematics lam tawh kisai sinna mun tuam tuam ah adviser ahi hi.Leitung misaim ten thudot taak sa uh hi.Albert Einstein sih khit ciangin theoretical Physicist leh Cosmologist thupi pen a kingaihsun Stephen Hawking ahi hi.Mi pawlkhat bangin Newton leh Einstein te sangin thupi zaw hi, ci liang uh hi.Mi pill eh siamte bek i’ ngah theih pahtawina thupi 15 bang ngah khin hi.Tuate’ lakah ; CH(Order of the companions of Honour),CBE(Commander of the order of the British Empire), FRS(The Royal Society of London for Improving Natural Knowledge), FRSA(List of Fellows of the Royal Society of Arts) te kihel hi.\nStephen Hawking in laibu thupi mah mah 6 gelh khin hi.Tua a laibu gelhte; A brief History of Time(1988), Black Holes and Baby Universes and Other Essays(1993),The Universe in a Nutshell(2001), On the Shoulders of Giants.The Great Works of Physics and Astronomy(2002), A brief History of Time(2005) leh The Grand design (2010) te ahi hi.A laibu masa pen ‘A brief History of Time’ bang leitunga laibu kizuak khia tam pawlin kiciamteh hi.Manglaia kigelh copy 10 millions val kikhawng hi.Pau nam tuam tuam tawh kiletkhia lai hi.\nStephen Hawking pen Aksi si (Black Hole) tungtang sinna ah minthang peuhmah hi.Van tungah aksi a taang thei nawn lo tampi om hih tuak hi.Tua aksi te a sih ciang a neu thei bang pen in tawncip uh ci.Hupna tha nei ahih manin a kiim leh kianga nate khempeuh ama’ lamah hup hi.Khuavaak nangawn hih aksi si(black Hole) pan in taangkhia thei lo hi.Tua ahihmanin mial bik bek a set nangawn tawh muh hak hi.Mi pil/misaim ten a kiima om aksite tungtawn in thei thei bek uh hi.Aksi site khat leh khat kigawm zel dan in kingaihsun hi.Aksi site sakhal lua ahihmanin samzang cia nangawn gih cihtakin gik hi.Hawking in aksi si kiang naia khuavak zung pai mukhia hi.Tua pen ‘Hawking Radiation’ kici hi.Tuabanah, Einstein i’ General Theory of Relativity leh Super String Theory zang a ‘Big Bang’ pana hong piang ‘Black Hole’ , Quantum Gravity leh theorem dang tampi a sincian leh a hilhcian ahi hi.\nStephen Hawking in a laibu masa pen ‘A brief History of Time’ ah , “Theory hoih( M-Theory/ Theory of Everything) phuankhia thei lehang, Pasian lungsim ngaihsutna kilangthei zah dongin na khatpeuh kikan thei ding hi” cih gelh hi.Tua a laigelh tungtawn in Pasian omtakpi hi cih a um leh kilawm hi.Ahizongin a laibu nunung pen kum 2010 a kihawmkhia ‘ The Grand Design’ a, a gelh dan leh The Gurdian thukizakna ten a holimpihna ah bel, “Lei leh van pen Science dan in uk hi…Amau thu in hong piang tawm thei hi…Lei leh van pianna ah Pasian va kigawlh khollo ding hi…Science siamna tawh na khempeuh ki telcian thei hi….” cih khawng gen hi.Van gam leh sih khitcianga nuntakna a omding um lo hi.Khuamial kihta mihingte kinepna bek lel in ngaihsun mawk hi.Hih a thugen pen leitung mun tuam tuam a biakna makai ten dawng uh hi.Khristian biakna bek ahi lo biakna dangte in zong diksa hetlo uh hi.Ahizongin Stephen Hawking a upna ah ding kip in, a ngaihsut ngei mah in thu ngaihsun hi.Tuni dongmah a tutna pai thei ah tu hithiat hi.


url: =17.10.2014 Tuni leitung thuthang te :: ZOMI DAILY\nposted on 17 October 2014 at 10:28 am Lomkholna: CinNgaih, News, World\nKawlgam kumpi U Thein Sein in Europe gam 30 leh Asia gam 19 te thu kikupna ding ah Oct.15 ni in Italy gam Milan khuapi ah thu kikum na ah kihel ding in pai hi.Hih khawmpi pen Oct.13 ni in akipan ding hi in,ahih hang in U Thei Sein in Oct. 16 leh 17 ni te bek ah kah ding hi.Hih pen ama ading in Europe gam ah akhatvei na ahihi.Hih ASEM pen 1998 kum in Bangkok ah aki phun masa hi in, tua kum in Kawlgam kihel ding phal lo uhhi.ahih hang in 2006 in Finland gam khawmpi ah Asean gam 10 te in, Kawlgam akihel kei ading leh koh zong kah lo ding ci ahih man in,tua kum in Kawlgam pen Vuangyi(minister) din mun in kah hi.Hih khawmpi ah gamvai, sum lei sum zuak vai leh nasem silbawl khawm dan ding teng kikum ding cihi.Tua bang ah U Thein Sein in atuam vilvel in Kawlgam khang toh na ding ,huhna ding, te ki kum thei ding cihi.Hih kikup na akibawl nunung ppen 2012 in Loas gam ah kibawl a, hih lai ah U Thein Sein akah masa na ahihi.\nThai gam PM Prayut chan-o-cha zong ASEM khawmpi ah meeting kah ding in Milan khuapi tung khin zong hi.Ama kah thei ding tawh kisai in Europe gam te in nung kha in meeting kah thei na ding vai hawm sak uh in,amah pen galkap kumpi ahih man in ngaihsut haksa sa uhhi.Hih meeting ah U Thei Sein leh Prayut zon gkimu thei ding cihi.Tua lai ah Ko Tao tuilulh a, Britain mi kithat na tawh kisai a thu te kikum ding in lam en uhhi.Mr.Prayut pen Thai tuipi gal a siamsin te a hi Italy gam Milan a om sang naupang te in galkap te in Thai gam ah thahat thu tawh thu neihna alak uh pen lungpho na nei ding ci uh hi. London ah tuni in Britain minih Ko Tao tuikulh a kithatna hang in lungpho na nei ding uhhi.\nKobane ah Kurd te leh IS te nasia tak in kikap uhhi Wednesday leh thursday ni kikapna ah, Kurdish te in mai nawt mahmah uh a, IS te ngah sa mun pawl khat lakik thei ta uhhi.Hih thu tawh kisai n Kurdish maikai ahiFarhad Shami ii gen na ah asi ding in kigin khawl in kap uhhi cihi.tua bang ah khuapi sung lampi te tel mahmah uh a, PPk galkap sa ahi man uh cihi.Hih ban ga mai nawt na ding in US leh akipawl pih te in van lam tawh daak 48 sung 40 vei kap in huh uh hi.Hih van lam tawh kapna hang in IS te tampi tak si ding in lam en uhhi.Kha khat sung kikap na ding ah mi 550 si ta ding cihi.\nTuesday ni in Paris ah John Kerry leh Russia Forgein Miniset Sergei Lavrov ki mu khawm thei uh hi.Hih bang a akimuh khop theina uh hang pen IS te gamtat na lunghi mawh na hang cihi.John Kerry in Sergei kiang ah IS te tawh kisai in US leh Russia te in thusinkan te kihawm sawm ding in ngen in ki thu uh hi cihi.Hih bang thu hang in US leh Russia te kum 10 sung kihopih lo kilangdo in om pen IS te hang in kizopna ah kipsah zaw hi cihi.Ahih hang in Russia te in US te tawh IS te vai thusinkan te kihawn sawm in nasep khawm ding pen nial uhhi.Hih bang a anial na hang uh pen UN SC thukim na omlo a IS te simna pen gam thukhun palsat ahih man cihi.\nUS ah Ebola natna neih thak khat ki muleuleu hi cihi.Hih in gam mi te tung ah anih veina natna ki muhna ahihi.Hih natna pen Texas Dallas zato inn a,Liberia mi Ebola natna nei akhoi na pan a,akilawh hi cihi.Hih thu hang in Dr.pa inn kuan pih te zong cidam na sitpah uhhi.Nung in Nina Phem kum 26 in zong Ducan abawl na pan hih natna ngah khin zo hi.Ducan ahih leh si khinta hi.Hih natna hang in Ebola mi 4,500 sikhin ta hi.\nNapel gam gam Wednesday ni in Annupurna mual ah vuk nak kiat na hang in khuazin mi 100 vuk in vupcip cihi.Hih thu hang in tulai tak in leitung in lung hi mawh mahmah hi cihi.Hih vuk vupcipna na hang in Israel mite 3 si in, adang te zong hon khiat na nasem te in a zongzong laitak uhhi.Hih Annupurna mual pen leitung ah mual asangpen 10 na hi in, Himalaya mual kim ah a etlawm pen leh mi pai nopna mun hi cihi.\nHongKong kumpi in lungpho na nei te tawh thuki kupna nei ding in aki ging sa in om un ci in,C.Y Leung in gen khia hi.Kumpi inn te ah lungpho na nei te leh Palik te ki mai tuak in kitang lai khin uh ciang in hih thu agen khia uh ahihhi.Hih bang a Palik te in lungpho na nei te hih gawpna hang in thu bawl uh a,tua thu hang in khutkhial Palik mi sagih te aza pan in kikhawl sak hi cihi.Palik te in zasan tui (pepper) te zang hi.\nRef: bbc,voa,afp,hro,j online.\nPrevious: Naupang lamdang khat suak (Pasal van 2 leh numei van 1)\nNext: Malaysia Khuado ettehtaak mahmah mawk ei, guai! ~ Hang Khan Lian


url: =Kalaymyo Dahna-le-Nopna pawlkhat (May 26, 2015 Update) :: ZOMI DAILY\nposted on 27 May 2015 at 9:05 pm Lomkholna: News, Peterkhampu, Zomi\nKalaymyo khuasung Dahna-le-Nopna i phawk pak teng a kihawmsawn i hi ding hi.\n1. May 20, 2015 nitaklamin Gamlai Tuiphum Biakinn lam nasem ahi, Tg.Noel Mang Khup (kum 20), (Revd Khaat Khaw Gin) tupa, Pa Kham Za Pau’ tapa neu zaw in biakinn tungkhum, pi 18 na pan kiasuakin hong nusia hi. A kiat tungin sipah lo-in khuaphawk nawn lo hi. A bil, a kam leh a zun ah si paipai a, Tedim zato a puak, zato kong a tun lian ciangin a laitat lian se ci uh hi. Lamkal pan a motor uh kisia sawnsawn a, nitak lam, a zanzanin Gamlai ah puak uh a, a thai teh, May 22, 2015 ni-in sihvuina nei uh cih thu kiza hi. Khasiat huai mahmah ee. Ama pian kum 20 nih cin ni lian mah a hong nusia ci uh hi. A damlaite’ ading thungetna tawh phawk pih ciat hi.\n2. Pi Ning Ngaih Ciin (kum 85) Anlang khuasuak, Kalaymyo, SDA Conference pawlpi a om i pi in May 23, 2015 Pm.3:00 hunin hong nusia a, 25 ni-in dai tang sak uh hi.\n3. Pa Neng Khen Khup (kum 51) khualui Haupi, omna, Seihkantha veeng, Pinlong BC in May 24, 2015 ni-in sung lam damlohna tawh hong nusia a, 25 ni-in dai kitangsak hi.\n4. Pa Vum Khaw Thang (kum 79) khualui Tonzang, omna Tatoo thida veeng, Leipi BC, Video zaih & Editing a sem, Tg.Muan Sang pa in May 25, 2015 Pm.11 hunin hong nusia hi. Amah tuni 27 Pm.2:00 hunin sihvui hunbawlna nei uh hi.\n5. Pa Dal Za Suan (kum 64) khualui Haupi, omna Tuitum veeng, Leipi BC in May 25, 2015 ni-in hong nusia a, tuni Pm.4:00 ah sihvui hunbawlna nei ding uh hi.\n6. Pa Lian Khan Kap (kum 62) khualui Luangel, omna Tahan Mizo veeng, Fuller Mission Center pawlpi in May 26, 2015 Pm.3:00 hunin hong nusia a, zing teh May 28, 2015 (Thursday) Am.12:00 hunin sihvui hunbawlna kinei ding hi.\nNB: (Hih a tunga misi teng pen nana gil a nei ngei uh ahih manin tulaitak nisa khualum thuaklah lua phadiak te hi uh a, tua hangin zong manlang uh hi leh kilawm hi. Dah-le-kapte’ a ding thungetna tawh phawkpih ciat ni).\n1. Tg.Pau Suan Zam (Zampu) M.Div. APTS, Baguio City, Philippines, Revd Tuan Suan Dal leh Nu Niang Khaw Ciin, AMC, Kalaymyo te’ tapa leh Lia Ning Hau Niang (Niangnu) B.Sc. Pa Nang Za Tuang leh Nu Mangte’ tanu upen (khualui Gamlai) te in May 22, 2015 Am.8:00 hunin AMC biakinn, Kalaymyo ah Revd Go Za Nang’ tungtawnin pumkhatsuahna nei uh hi. (A Photo te pawlkhat zong kong khak hi).\n2. Pa Tuan Thangte (Gamlai, AMC, Kalay)te’ tapa, Tg. Cinpi Chicago, USA leh Lia Muan Cing, Pa khupsan (Gamlai, AMC, kalay) te tanute in May 19, 2015 (tuesday) ni-in AMC biakinn ah Revd Daniel Khen’ tungtawnin pumkhat suahna nei uh hi.\nHih a tunga Mopawi kop nih te geel leh Gamlai biakinn lamna pan hong nusia pen Gamlai khua mite vive hi uh a, tukal pen gamlai week twah kibang ci-in lasa siam Lia Zambawi in Mopawi la a sak maleep in gen hi.\nThudang te hong gelh man nawn keng, damin ci ni. Lai sim mimal tungah lungdam.\nPrevious: Lungdam kohna le maban pulakna\nNext: Zomi Association US Kumcin Khawmpi sapna